tripathysagar/odia_wiki huggingface dataset:
ଆନନ୍ଦ ଆଚାର୍ଯ୍ୟ  (୨ ଫେବୃଆରୀ ୧୯୩୮ - ୧୭ ଅପ୍ରେଲ ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୯୮ର ବରଗଡ଼ ଉପ-ନିର୍ବାଚନ, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବା ଓ ଶିକ୍ଷା ଆନନ୍ଦ ଆଚାର୍ଯ୍ୟ ୧୯୩୮ ମସିହାର ଫେବୃଆରୀ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃତାର୍ଥ ଆଚାର୍ଯ୍ୟ ଏବଂ ପତ୍ନୀଙ୍କ ନାମ ବୀଣାପାଣି ଆଚାର୍ଯ୍ୟ । ତାଙ୍କ ପୁଅ ଦେବେଶ ଆଚାର୍ଯ୍ୟ ଜଣେ ବିଧାୟକ ଭାବରେ ଓଡ଼ିଶା ବିଧାନ ସଭାରେ କାର୍ଯ୍ୟ କରୁଛନ୍ତି । ରାଜନୈତିକ ଜୀବନ ଆନନ୍ଦ ଆଚାର୍ଯ୍ୟ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୨୦୦୦ ମସିହାରୁ ୨୦୦୦୪ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଆନନ୍ଦ ଆଚାର୍ଯ୍ୟ ୨୦୧୫ ମସିହାର ଅପ୍ରେଲ ୧୭ ତାରିଖରେ ୭୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ପୁରୀ ବେଳାଭୂମି ଓଡ଼ିଶାର ପୁରୀଠାରେ ଥିବା ବଙ୍ଗୋପ ସାଗର ତଟବର୍ତ୍ତୀ ଗୋଟିଏ ବିସ୍ତୃତ ବେଳାଭୂମି । ଏହା ଓଡ଼ିଶା ସରକାରଙ୍କ ସଂସ୍କୃତି ଓ ପର୍ଯ୍ୟଟନ ବିଭାଗଦ୍ୱାରା ଚିହ୍ନିତ ଏକ ପର୍ଯ୍ୟଟନ ସ୍ଥଳୀ । ଏହାର ମରାମତି ଓ ପରିଚାଳନା ଭାର ପୁରୀ ନଗରପାଳିକା  (ପିଏମସି) ଏବଂ ଓଡ଼ିଶା ସରକାରଙ୍କ ପର୍ଯ୍ୟଟନ ବିଭାଗ ଉପରେ ନ୍ୟସ୍ତ  । ଜଗନ୍ନାଥଙ୍କ ଦର୍ଶନ ନିମନ୍ତେ ଆସୁଥିବା ତୀର୍ଥଯାତ୍ରୀମାନେ ଏଠାରେ ସ୍ନାନ ନିମନ୍ତେ ଆସିଥାନ୍ତି । ଅବସ୍ଥିତି ପୁରୀ ବେଳାଭୂମି ପୁରୀ ସହରରେ ଚକ୍ରତୀର୍ଥ ରୋଡ଼ ଧାରରେ ଅବସ୍ଥିତ । ଏହା ରାଜଧାନୀ ଭୁବନେଶ୍ୱରଠାରୁ ୬୦ କିମି ଦୂର ଏବଂ କୋଣାର୍କଠାରୁ ୩୫ କିମି ଦୂରରେ ଅବସ୍ଥିତ । ଯାତାୟତ ସୁବିଧା ପୁରୀ ବେଳାଭୂମିଠାରୁ ନିକଟବର୍ତ୍ତୀ ଷ୍ଟେସନ ପୁରୀ ରେଳ ଷ୍ଟେସନ ୨ କିମି ଏବଂ ନିକଟବର୍ତ୍ତୀ ବିମାନବନ୍ଦର ଭୁବନେଶ୍ୱର ୬୫ କିମି ଦୂର । ଏହା ବ୍ୟତୀତ ଜଗନ୍ନାଥ ସଡ଼କ  (ଜାତୀୟ ରାଜପଥ ୩୧୬) ଯାତାୟତ ନିମନ୍ତେ ବ୍ୟବହୃତ ହୋଇଥାଏ  । ମୁଖ୍ୟ ଆକର୍ଷଣ ସୁଦର୍ଶନ ପଟ୍ଟନାୟକ ତଥା ଅନ୍ୟାନ୍ୟ ବାଲୁକା ଶିଳ୍ପୀମାନଙ୍କଦ୍ୱାରା ବାଲୁକା ଶିଳ୍ପକଳା ପ୍ରଦର୍ଶନ ପର୍ଯ୍ୟଟକମାନଙ୍କ ସୂର୍ଯ୍ୟସ୍ନାନ ଏବଂ ସମୁଦ୍ର ମନୋରଞ୍ଜନ ସ୍ନାନ। ସ୍ଥାନୀୟ ମତ୍ସ୍ୟଜୀବୀମାନଙ୍କଦ୍ୱାରା ଶୁଖିଲା ଘାସ ଓ ନଡ଼ାରେ ତିଆରି ତିନିକୋଣିଆ ଅସ୍ଥାୟୀ ଆଶ୍ରୟସ୍ଥଳୀ । ଏଠାରେ ବସି ଦର୍ଶକଗଣ ବେଳାଭୂମି ଉପଭୋଗ କରିଥାନ୍ତି । ବେଳାଭୂମିରେ ରଖାଯାଇଥିବା କାଠରେ ତିଆରି ଡଙ୍ଗା ଦର୍ଶକମାନଙ୍କୁ ସୂର୍ଯ୍ୟାସ୍ତ ଦର୍ଶନ ନିମନ୍ତେ ସମୁଦ୍ର ମଝିକୁ ନେବପାଇଁ ବ୍ୟବହୃତ ହୋଇଥାଏ । ଚକ୍ରତୀର୍ଥ ଦିଗରେ ଥିବା ଚରାବାଲିରେ ପର୍ଯ୍ୟଟକମାନେ ଚାଲିଚାଲି ବୁଲିଥାନ୍ତି । ବାର୍ଷିକ ପୁରୀ ବେଳାଭୂମି ମହୋତ୍ସବ ଉଭୟ ସ୍ଥାନୀୟ ଓ ବିଦେଶୀ ପର୍ଯ୍ୟଟକମାନଙ୍କୁ ଆକର୍ଷଣ କରିଥାଏ । ବତୀଘର। ବେଳାଭୂମି ଉପରେ ଥିବା ଅସ୍ଥାୟୀ ଦୋକାନ ବଜାର। ଏହା ମନ ଶାନ୍ୱୀ ପାଇ ଏକ ଭଲ ସ୍ଥାନ ।
ପିରୋ, ଭୋଜପୁର ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ‌‌ଭୋଜ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପିରୋ, ଭୋଜପୁର ୨୫.୩୨୯୯ ଉତ୍ତର ଅକ୍ଷାଂଶ ଓ ୮୪.୪୦୮୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୪୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିରୋ, ଭୋଜପୁର ସହରର ମୋଟ ଜନସଂଖ୍ୟା ୨୫୬୩୮ ଅଟେ । ସେଥି ମଧ୍ୟରୁ ୫୨.୯୯% ଜଣ ପରୁଷ ହୋଇଥିବା ବେଳେ ୪୭.୦୧% ଜଣ ନାରୀ ଅଟନ୍ତି । ପିରୋ, ଭୋଜପୁରର ସାକ୍ଷରତା ହାର ୫୫.୬୭% ଅଟେ । ଏହା ଜାତୀୟ ହାରଠାରୁ ୯.୧୭% ପ୍ରତିଶତ ଅଧିକ ଅଟେ । ସେଥିରୁ ୩୪.୩୦% ପ୍ରତିଶତ ପୁରୁଷ ଓ ୨୧.୩୭% ନାରୀ ଅଟନ୍ତି । ୧୮.୪୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିରୋ, ଭୋଜପୁରର ସରକାରୀ ଭାଷା ଅଟେ ।
ବାଇଗଣ ଭରତା ଏକ ଭାରତୀୟ ଖାଦ୍ୟ ଅଟେ। ଏହା ଏକ ନିରାମିଷ ଖାଦ୍ୟ ଅଟେ । ଏହାର ମୂଳସ୍ଥାନ ପଞ୍ଜାବ ଅଟେ । ବାଇଗଣକୁ ନିଆଁରେ ପୋଡ଼ି ସାରିବା ପରେ ଚୋପା ଛଡ଼ାଇ ବାଇଗଣକୁ ଚକଟା ଯାଏ। ସେଥିରେ ସୋରିଷ ତେଲ, କଟା ପିଆଜ,କଟା ଟମାଟୋ,ଲଙ୍କା ଏବଂ ବିଭିନ୍ନ ମସଲା ପକାଇ ବାଇଗଣ ଭରତା ପ୍ରସ୍ତୁତ କରଯାଏ ।
ରାଧାକୃଷ୍ଣ ଭଞ୍ଜ ଜଣେ ଓଡ଼ିଆ କଥାଚିତ୍ରର ସଙ୍ଗୀତ ନିର୍ଦ୍ଦେଶକ । ସେ ୧୯୭୭ ମସିହାରେ ଓଡ଼ିଆ କଥାଚିତ୍ର ଅଭିମାନରେ ପ୍ରଥମ ଥର ପାଇଁ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ଏଡ଼ମୋଣ୍ଟୋସରସ ଆନେକ୍‌ଟିନ୍‌ସ  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ହିନ୍ଦୁଧର୍ମାବଲମ୍ବୀମାନେ ପୁରୀରେ ଥିବା ପବିତ୍ର ପଞ୍ଚ ତୀର୍ଥରେ ବୁଡ଼ ପକାଇଲେ ପୁରୀକୁ କରିଥିବା ତୀର୍ଥଯାତ୍ରା ସଫଳ ହୁଏ ବୋଲି ବିଶ୍ୱାସ ରଖନ୍ତି । ସେହି ପାଞ୍ଚଟି ପବିତ୍ର ଜଳାଶ୍ରୟ ହେଉଛି ଇନ୍ଦ୍ରଦ୍ୟୁମ୍ନ ପୁଷ୍କରିଣୀ,ରୋହିଣୀ କୁଣ୍ଡ,ମାର୍କଣ୍ଡେୟ ପୁଷ୍କରିଣୀ,ଶ୍ୱେତଗଙ୍ଗା ପୁଷ୍କରିଣୀ ଏବଂ ମହୋଦଧି ।  'ବ୍ରହ୍ମପୁରାଣ' ରେ ଏହି ପଞ୍ଚତୀର୍ଥ ହେଲା- ମାର୍କଣ୍ଡେୟ ପୁଷ୍କରିଣୀ, ବଟମନ୍ଦିର କୃଷ୍ଣ  (ଅର୍ଥାତ୍ ଜଗନ୍ନାଥ), ରୋହିଣେୟ  (ବଳଭଦ୍ର), ମହୋଦଧି ଓ ଇନ୍ଦ୍ରଦ୍ୟୁମ୍ନ ପୁଷ୍କରିଣୀ  । ଏହି ରୋହିଣେୟ  'ରୋହିଣୀକୁଣ୍ଡ'  ମଧ୍ୟ ହୋଇପାରେ ।  'ସ୍କନ୍ଧ ପୁରାଣ' ରେ ଲେଖାଅଛି ମାର୍କଣ୍ଡେୟ, କଳ୍ପବୃକ୍ଷ, ଦାରୁବ୍ରହ୍ମ, ମହୋଦଧି ଓ ଇନ୍ଦ୍ରଦ୍ୟୁମ୍ନ ସରୋବର ।  'ମୁକ୍ତି ଚିନ୍ତାମଣି'  ଓ ହଳଧରକୃତ  'ସ୍ମ ‌ରତି ଦର୍ପଣ ' ଅନୁସାରେ ପଞ୍ଚତୀର୍ଥ ହେଲା- ମାର୍କଣ୍ଡେୟ ପୁଷ୍କରିଣୀ, ଶ୍ୱେତଗଙ୍ଗା, ରୋହିଣୀକୁଣ୍ଡ, ମହୋଦଧି ଓ ଇନ୍ଦ୍ରଦ୍ୟୁମ୍ନ ସରୋବର । ସାରଳା ଦାସଙ୍କ ମହାଭାରତ  (ବନପର୍ବ)ରେ ଉଲ୍ଲେଖ ପ୍ରକାରେ ପଞ୍ଚତୀର୍ଥ ହେଉଛି- ମହୋଦଧି, ରୋହିଣୀକୁଣ୍ଡ, ଶ୍ୱେତଗଙ୍ଗା, ଇନ୍ଦ୍ରଦ୍ୟମ୍ନ ଓ ମାର୍କଣ୍ଡେୟ ସରୋବର  । ଶ୍ରୀମନ୍ଦିର ସ୍ୱତ୍ୱଲିପିରେ ମାର୍କଣ୍ଡେୟ, ଶ୍ୱେତଗଙ୍ଗା, ସମୁଦ୍ର ସ୍ୱର୍ଗଦ୍ୱାର, ଚକ୍ରତୀର୍ଥ ଓ ଇନ୍ଦ୍ରଦ୍ୟୁମ୍ନ ପୁଷ୍କରିଣୀକୁ ପଞ୍ଚତୀର୍ଥ କୁହାଯାଇଛି । ଇନ୍ଦ୍ରଦ୍ୟୁମ୍ନ ପୁଷ୍କରିଣୀ ଏହା ଗୁଣ୍ଡିଚା ମନ୍ଦିର ପାଖରେ ଅବସ୍ଥିତ । ଇତିହାସରୁ ଜଣାଯାଏ ରାଜା ଇନ୍ଦ୍ରଦ୍ୟୁମ୍ନ ଅଶ୍ୱମେଧ ଯଜ୍ଞ ଏବଂ ଜଗନ୍ନାଥସଂସ୍କୃତିର ଜଗନ୍ନାଥଙ୍କ ସମେତ ଚାରି ବିଗ୍ରହ ସ୍ଥାପନ କରିଥିଲେ । ଏହି ପୁଷ୍କରିଣୀ କିପରି ପବିତ୍ର ତାହା ଏହାର ସ୍ଥାପନାରୁ ଜଣାଯାଏ । ରାଜା ଇନ୍ଦ୍ରଦ୍ୟୁମ୍ନ ହଜାରେ ଗାଈ ବ୍ରାହ୍ମଣଙ୍କୁ ଦାନ ଦେଇ ଏହି ଜମିକୁ କିଣିଥିଲେ । ସେହି ଦିନଠୁ ଇନ୍ଦ୍ରଦ୍ୟୁମ୍ନ ପୁଷ୍କରିଣୀ ତୀର୍ଥଯାତ୍ରୀଙ୍କ ପାଇଁ ଏକ ପବିତ୍ର ତୀର୍ଥ ନାମରେ ପରିଗଣିତ ହେଲା । ରୋହିଣୀ କୁଣ୍ଡ ଜଗନ୍ନାଥ ମନ୍ଦିର ପରିସର ବିମଳା ମନ୍ଦିର ନିକଟରେ ଥିବା ଏକ ପବିତ୍ର କୁଣ୍ଡ । ଏହା ନାରାୟଣଙ୍କର ନିବାସ ଭାବେ ବିଶ୍ୱାସ କରାଯାଏ । ଏଠାରେ ଥିବା ପବିତ୍ର ଅଶ୍ୱତ୍ଥ ଗଛ ପୁରାଣ ଅନୁସାରେ ଅକ୍ଷୟ କଳ୍ପବଟ ଭାବରେ ପୂଜା କରାଯାଏ । ଶିକାରୀ ଜରା ଶବର ଦୁର୍ଘଟନାବଶତଃ କୃଷ୍ଣଙ୍କୁ ତୀର ବିଦ୍ଧ କରିଥିଲା ଏବଂ ତାଙ୍କ ଶବ ସତ୍କାର କରିଥିଲା । କୃଷ୍ଣ ଏକ ଗଣ୍ଡିରୂପେ ପରିବର୍ତ୍ତିତ ହୋଇ ସାଗରରୁ ରୋହିଣୀ କୁଣ୍ଡ ପର୍ଯ୍ୟନ୍ତ ଭାସିବେ ବୋଲି ଜରା ଶବରକୁ ସ୍ୱପ୍ନ କଲେ । ରାଜା ଇନ୍ଦ୍ରଦ୍ୟୁମ୍ନ ଜରା ଶବରଙ୍କ ସହାୟତାରେ ସେହି ଦାରୁର ସନ୍ଧାନ ପାଇଥିଲେ ଏବଂ ସେଥିରୁ ଜଗନ୍ନାଥଙ୍କର ବିଗ୍ରହ ଖୋଦିତ ହୋଇଥିଲେ । ମାର୍କଣ୍ଡେୟ ପୁଷ୍କରିଣୀ ପୁରୀ ତୀର୍ଥ ଭ୍ରମଣର ଆଦ୍ୟ ସ୍ଥଳ ଭାବେ ଜଣା । ଚାରି ଏକର ବ୍ୟାପି ପୁଷ୍କରିଣୀ ସହ ମାର୍କଣ୍ଡେଶ୍ୱର ମନ୍ଦିର ଅବସ୍ଥିତ । ଏହା ଶିବଙ୍କର ଅତି ପୁରାତନ ମନ୍ଦିର ଭାବରେ ପ୍ରସିଦ୍ଧ । ଶ୍ୱେତଗଙ୍ଗା ପୁଷ୍କରିଣୀ ନୀଳାଚଳ ଧାମର ଦକ୍ଷିଣରେ ଅବସ୍ଥିତ । ବିଷ୍ଣୁଙ୍କର ମତ୍ସ୍ୟ ଅବତାର ଏବଂ ରାଜା ସ୍ୱେତଙ୍କର ମୂର୍ତ୍ତି ପୁଷ୍କରିଣୀର କୂଳରେ ଅବସ୍ଥିତ । ମହୋଦଧି ଶ୍ରୀକ୍ଷେତ୍ରର ସମୁଦ୍ରକୁ ମହୋଦଧି କୁହାଯାଏ । ବ୍ରହ୍ମପୁରାଣ, ସ୍କନ୍ଧପୁରାଣ, ବାମଦେବ ସଂହିତା, କପିଳ ସଂହିତା ଅାଦି ଗ୍ରନ୍ଥରେ ମହୋଦଧିର ମାହାତ୍ମ୍ୟ ଉଲ୍ଲେଖ ଅଛି । ଏହି ସାଗରରେ ବିଷ୍ଣୁଙ୍କର ପ୍ରଥମ ଅବତାର ଅର୍ଥାତ୍ ମତ୍ସ୍ୟ ଅବତାର ପ୍ରକଟ ହୋଇଥିଲା ବୋଲି କୁହାଯାଇଛି । ଏଠାରେ ପିଣ୍ଡଦାନ ଓ ବୁଡ଼ ପକାଇଲେ ମୁକ୍ତି ମିଳେ ବୋଲି କଥିତ । ଶ୍ରୀମନ୍ଦିରର କଳ୍ପବୃକ୍ଷଠାରୁ ମହୋଦଧି ପର୍ଯ୍ୟନ୍ତ ସ୍ଥାନ  'ଅନ୍ତର୍ବେଦୀ'  ନାମରେ କଥିତ । ଏହି ସ୍ଥାନରେ ଦେହତ୍ୟାଗ କଲେ ମୋକ୍ଷ ଗତି ହୁଏ । ମହୋଦଧିର ଗୋଟିଏ ଘାଟ ବା ସ୍ଥାନ ସ୍ୱର୍ଗଦ୍ୱାର । ଏଠାରେ ଦାହସଂସ୍କାର କାର୍ଯ୍ୟକଲେ ସ୍ୱର୍ଗପ୍ରାପ୍ତି ହୁଏ ବୋଲି ବିଶ୍ୱାସ କରାଯାଏ । ଶ୍ରୀଜଗନ୍ନାଥଙ୍କର ସାଗରବିଜେ ବା ଅମାବାସ୍ୟା ନୀତି ଏହି ସ୍ୱର୍ଗଦ୍ୱାର ଅଞ୍ଚଳରେ ପାଳନ କରାଯାଏ । ସ୍ୱର୍ଗ ଦ୍ୱାର ଅଞ୍ଚଳରେ ସମୁଦ୍ର ସ୍ନାନ ଅତ୍ୟନ୍ତ ପବିତ୍ର ବୋଲି ହିନ୍ଦୁଧର୍ମାବଲମ୍ବୀମାନେ ମନେକରନ୍ତି ।
ପକୌର ଏକ ଭାରତୀୟ ପୌରପାଳିକା   ଅଟେ । ଏହା ଝାଡ଼ଖଣ୍ଡର ପକଉର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପକୌର ସହରର ମୋଟ ଜନସଂଖ୍ୟା ୩୬୦୧୪ ଅଟେ । ସେଥି ମଧ୍ୟରୁ ୫୨.୬୫% ଜଣ ପରୁଷ ହୋଇଥିବା ବେଳେ ୪୭.୩୫% ଜଣ ନାରୀ ଅଟନ୍ତି । ପକୌରର ସାକ୍ଷରତା ହାର ୬୦.୯୨% ଅଟେ । ଏହା ଜାତୀୟ ହାରଠାରୁ ୩.୯୨% ପ୍ରତିଶତ କମ ଅଟେ । ସେଥିରୁ ୩୫.୦୨% ପ୍ରତିଶତ ପୁରୁଷ ଓ ୨୫.୯୦% ନାରୀ ଅଟନ୍ତି । ୧୬.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ପକୌରର ସରକାରୀ ଭାଷା ଅଟେ ।
ସମ୍ବଲପୁରୀ ଭାଷାରେ ପ୍ରଥମ ମୁକ୍ତି ଲାଭ କରିଥିବା ଫିଲ୍ମ ହେଲା ଭୁଖା । ଏହା ୧୯୮୯ମସିହାରେ ମୁକ୍ତି ଲାଭ କରି ଥିଲା । ଓଡ଼ିଆ ଚଳଚ୍ଚିତ୍ର ନିର୍ମାତା ଓ ନିର୍ଦ୍ଦେଶକ ସବ୍ୟସାଚୀ ମହାପାତ୍ରଙ୍କ ନିର୍ଦ୍ଦେଶିତ ଏହି ଫିଲ୍ମ ଗୀଜନ ଅନ୍ତର୍ଜାତିକ ଫିଲ୍ମ ଫେସ୍ତିଭାଲରେ ଜୁରୀ ପୁରସ୍କାର ମଧ୍ୟ ଲାଭ କରିଥିଲା ।  'ଉଲୁଗୁଲାନ'  ନାମକ ଔ ଏକ କୋଷଳୀ ଭାସିଯା ଫିଲ୍ମ ନିର୍ମିତ ହୋଇ ମୁକ୍ତିଲାଭ ଅପେଚ୍ତାରେ ଅଛି । ଏହା ପୂର୍ଣ ବାସୀ ସାହୁଙ୍କଦ୍ୱାରା ନିର୍ମିତ ହେଇ ନିର୍ଦ୍ଦେଶକ ମହମ୍ମଦ ହୁସେନଙ୍କଦ୍ୱାରା ନିର୍ଦ୍ଦେଶିତ । ଏହା ଏକ ଏଇତିହାସିକ ପୃଷ୍ଠଭୂମି ଉପରେ ଆଧାରିତ କାହାଣୀକୁ ନେଇ ତିଆରି ହୋଇଛି । 18ତମ ଶତାବ୍ଦୀରେ ନାଗପୁରର ମରାଠୀ ଶାସକମାନଙ୍କ କ୍ରୁରତାକୁ ନେଇ ଏହା ଆଧାରିତ ।
ଶେଓଗଞ୍ଜ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ସିରୋହି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶେଓଗଞ୍ଜ ୨୫.୧୫୦୦ ଉତ୍ତର ଅକ୍ଷାଂଶ ଓ ୭୩.୦୬୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୫୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶେଓଗଞ୍ଜ ସହରର ମୋଟ ଜନସଂଖ୍ୟା ୨୪୭୮୫ ଅଟେ । ସେଥି ମଧ୍ୟରୁ ୫୨.୦୪% ଜଣ ପରୁଷ ହୋଇଥିବା ବେଳେ ୪୭.୯୬% ଜଣ ନାରୀ ଅଟନ୍ତି । ଶେଓଗଞ୍ଜର ସାକ୍ଷରତା ହାର ୬୬.୫୪% ଅଟେ । ଏହା ଜାତୀୟ ହାରଠାରୁ ୧.୭୦% ପ୍ରତିଶତ କମ ଅଟେ । ସେଥିରୁ ୩୯.୮୭% ପ୍ରତିଶତ ପୁରୁଷ ଓ ୨୬.୬୭% ନାରୀ ଅଟନ୍ତି । ୧୫.୭୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶେଓଗଞ୍ଜର ସରକାରୀ ଭାଷା ଅଟେ ।
ଅନ୍ତର୍ଯ୍ୟାମୀ ମଲ୍ଲିକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ଦ୍ୱିତୀୟ ଓଡ଼ିଶା ବିଧାନ ସଭା ନିର୍ବାଚନରେ ସେ କନ୍ଧମାଳ ବିଧାନ ସଭା ନିର୍ବାଚନ ମଣ୍ଡଳୀର ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଅନ୍ତର୍ଯ୍ୟାମୀ ମଲ୍ଲିକ ଜଣେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଥ୍ୟାଙ୍କ ୟୁ ଭଗବାନ, ୨୦୦୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିଜୟ କନ୍ଦୋଇ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ସୁବୋଧ ପଟ୍ଟନାୟକ । ହର ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ବଳରାମ ଦାସ ପଞ୍ଚଦଶ ଶତାବ୍ଦୀର ଓଡ଼ିଆ ସନ୍ଥକବି ଓ ପଞ୍ଚସଖାଙ୍କ ମଧ୍ୟରୁ ଜ୍ୟେଷ୍ଠ । ସେ ଓଡ଼ିଆରେ ଅନେକ ପୁରାଣ ଓ ଭକ୍ତିମୂଳକ କାବ୍ୟକବିତା ରଚନା କରିଛନ୍ତି । ଦାଣ୍ଡି ବା ଜଗମୋହନ ରାମାୟଣ ଓ ଲକ୍ଷ୍ମୀ ପୁରାଣ ତହିଁ ମଧ୍ୟରୁ ଅନ୍ୟତମ । ବଳରାମ ଦାସଙ୍କର ଜନ୍ମବର୍ଷ ୧୪୮୪ ବୋଲି ଅନୁମାନ କରାଯାଇଥାଏ ତାଙ୍କ ବାପାଙ୍କ ନାମ ଶ୍ରୀ ସୋମନାଥ ମହାପାତ୍ର ଓ ମାଆଙ୍କ ନାମ ମନୋମାୟା ବା ମହାମାୟା ସୋମନାଥ ପ୍ରତାପରୁଦ୍ରଦେବଙ୍କ ଶାସନକାଳରେ ଜଣେ ମନ୍ତ୍ରୀରୂପେ ନିଯୁକ୍ତ ଥିଲେ । ବଳରାମ ଦାସ ପୁରୀ ଶ୍ରୀକ୍ଷେତ୍ରରେ ଅବସ୍ଥାନ କରୁଥିଲେ ବୋଲି ଉଲ୍ଲେଖ ରହିଥିଲେ ମଧ୍ୟ କଟକ ଜିଲ୍ଲାର ଯାଜପୁର ତାଙ୍କର ପ୍ରକୃତ ଜନ୍ମସ୍ଥାନ ଥିଲା ବୋଲି ଆଉ ଗୋଟିଏ ମତ ମଧ୍ୟରହିଛି । ଶ୍ରୀ ଚୈତନ୍ୟ ପୁରୀକୁ ଆସିବା ସମୟକୁ ବଳରାମ ପୁରୀକୁ ଆସିସାରିଥିଲେ ଓ ଓଡ଼ିଆ ରାମାୟଣ (ଜଗମୋହନ ରାମାୟଣ)ର ରଚନା କରିସାରିଥିଲେ ବଳରାମ ଓଡ଼ିଆ ସାହିତ୍ୟର ପଞ୍ଚସଖା (ଜଗନ୍ନାଥ ଦାସ, ଅଚ୍ୟୁତାନନ୍ଦ ଦାସ, ବଳରାମ ଦାସ, ଅନନ୍ତ ଦାସ, ଯଶୋବନ୍ତ ଦାସ)ଙ୍କ ଭିତରୁ ଜଣେ  । ଏହି ପଞ୍ଚସଖା ଓଡ଼ିଶାରେ  "ଭକ୍ତି"  ଧାରାର ଆବାହକ ଥିଲେ । ଜୀବନକାଳ ବଳରାମଙ୍କର ପୀଠସ୍ଥାନ ହେଉଛି ପୁରୀର ନିକଟବର୍ତ୍ତୀ ସମଗରା ପାଟ ସେହି ପୀଠ ଆଜି ବିଲୁପ୍ତ ହୋଇଯାଇଛି କିନ୍ତୁ ପୁରୀ ସମୁଦ୍ରକୂଳରେ ଯେଉଁ ଗୁମ୍ଫାଟିରେ ସାଧନା କରୁଥିଲେ,ସେହି ଗୁମ୍ଫାଟି ଏବେ ମଧ୍ୟ ରହିଛି ସେହିଠାରେ ହିଁ ଧ୍ୟାନକରି ସେ ଜଗନ୍ନାଥଙ୍କ ରଥକୁ ବଡଦାଣ୍ଡରେ ଅଟକାଇଦେଇଥିଲେ ପୁରୀ ଜିଲ୍ଲା ଗୋପ ଥାନା ବେଦପୁର ପଞ୍ଚାୟତ ବେଗୁନିଆ ନିକଟ କୂଶଭଦ୍ରା ନଦୀକୂଳରେ ବଳରାମ ଦାସଙ୍କର ଗାଦି ଅଛି ସେ ସେଠାରେ ଦେହରକ୍ଷା କରିଥିଲେ ଏବେ ମଧ୍ୟ ସମାଧି ମନ୍ଦିର ରହିଛି ପ୍ରତ୍ନତାତ୍ତ୍ୱିକ ବିଭାଗ ସହାୟତାରେ କିଛି ଉନ୍ନୟନ ମୂଳକ କାର୍ଯ୍ୟ ହୋଇଥିବା ବେଳେ ମନ୍ଦିର ନିର୍ମାଣ କରାଯାଇଛି। ରଚନାବଳୀ ବଳରାମ ଦାସ ଓଡ଼ିଆ ରାମାୟଣର ରଚୟିତା ହିସାବରେ ସର୍ବପ୍ରଥମେ ପରିଚିତ ହେଇ ରହିଛନ୍ତି ତାହାହିଁ ତାଙ୍କର ଶ୍ରେଷ୍ଠକୃତି । ସେ ଶ୍ରୀମଦ୍ ଭଗବତ ଗୀତାର ଅନୁବାଦ ମଧ୍ୟ କରିଛନ୍ତି ଏହାକୁ ଜଗମୋହନ ରାମାୟଣ ବୋଲି ମଧ୍ୟ କୁହାଯାଏ। ଅମରକୋଷ ଗୀତା କମଳଲୋଚନ ଚଉତିଶା କାନ୍ତ କୋଇଲି ଗଣେଶ ବିଭୂତି ଟୀକା  (ସିଦ୍ଧାନ୍ତ ଡମ୍ବର) ଦୀପ୍ତିସାର ଗୀତା ପଣସ ଚୋରୀ ବଟ ଅବକାଶ ବଉଳା ଅଧ୍ୟାୟ ବିରାଟ ଗୀତା ବେଢ଼ା ପରିକ୍ରମା ବେଦାନ୍ତସାର ଗୁପ୍ତଗୀତା ବ୍ରହ୍ମଜ୍ଞାନ ଏକାକ୍ଷର ବ୍ରହ୍ମାଣ୍ଡ ଭୂଗୋଳ ଭାବ ସମୁଦ୍ର ମନୁ ଗୀତା ମୃଗୁଣୀ ସ୍ତୁତି ଶ୍ରୀମଦ ଭଗବଦ ଗୀତା  (ସଂସ୍କୃତ ଗୀତାର ଓଡ଼ିଆ ଅନୁବାଦ) ଶ୍ରୀରୋଢ଼ା ଜ୍ଞାନ ଉଜ୍ଜ୍ୱଳମଣି ଗୀତା ଜ୍ଞାନ ଚୁଡାମଣି ଲକ୍ଷ୍ମୀ ପୁରାଣ ଆଧାର  'ଜଗମୋହନ ରାମାୟଣ'  ବଳରାମ ଦାସଙ୍କ ସର୍ବଶ୍ରେଷ୍ଠ କୃତି । ଏହା ଦାଣ୍ଡିବୃତ୍ତରେ ରଚିତ ହୋଇଥିବାରୁ ଦାଣ୍ଡି ରାମାୟଣ ଭାବରେ ପରିଚିତ । ଏହା ଏକ ଅନୁବାଦ ଗ୍ରନ୍ଥ ନୁହେଁ, ଅନୁସୃଜିତ ଗ୍ରନ୍ଥ ।  'ଜଗମୋହନ ରାମାୟଣ'  ସଂସ୍କୃତ ରାମାୟଣକୁ ଆଧାର କରିଥିଲେ ମଧ୍ୟ ତାହା ଏକ ମୌଳିକ ସୃଷ୍ଟି ଭାବରେ ବିଦିତ । ଜୀବନ୍ତ ଚରିତ୍ର ଚିତ୍ରଣ, ସେ ସମୟର ସମାଜ ଚିତ୍ର, ମୌଳିକ ପ୍ରକାସଭଙ୍ଗି ଓ ମନୋଜ୍ଞ ବର୍ଣ୍ଣନା ଶୈଳୀ ତାଙ୍କ ରାମାୟଣର ବୈଶିଷ୍ଟ୍ୟ । ତାଙ୍କର ଅନ୍ୟାନ୍ୟ ପ୍ରମୁଖ ରଚନା ଗୁଡ଼ିକ ହେଲା, -  'ବ୍ରହ୍ମପୁରାଣ' , ' ଲକ୍ଷ୍ମୀପୁରାଣ' , 'ବାଟ ଅବକାଶ' , ' ବ୍ରହ୍ମାଣ୍ଡ ଭୁଗୋଳ' , 'ଭବ ସମୁଦ୍ର' , 'ମୃଗୁଣୀ ସ୍ତୁତି' , ' ବ୍ରହ୍ମଗୀତା, ।
ନିଧି ଦାସ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ନିଧି ଦାସ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ହଳଦୀ ବସ‍ନ୍ତ ହେଉଛି ଏକ ହଳଦିଆ କଳା ରଂଗର ଛୋଟ ଆକାରର ଚଢେ‍ଇ ଯାହା ଭାରତ, ଶ୍ରୀଲଂକା ତଥା ଦକ୍ଷିଣ ପୁର୍ବ ଏସିଆରେ ଦେଖା ଯାଏ । ଏହା ଓଡ଼ିଶାରେ ମଧ୍ୟ ବହୁ ସଂଖ୍ୟାରେ ଦେଖା ଯାଏ । ବସବାସ ଏହା ଖୋଲା ଜଂଗଲ ତଥା ଚାଷ ଜମି ମାନଂକ ପାଖରେ ରହିଥାଂତି । ଗଛ ଉପରେ ସେମାନେ ବସା ବନାଇଥାଂତି । ଅଣ୍ଡା ଦେବାବେଳେ ବସାରେ ଦୁଇଟି ଅଣ୍ଡା ଥାଏ । ଗଛ ପତ୍ର ଗହଳରେ ସେମାନେ ତାଙ୍କର ଅଧିକାଂଶ ସମୟ ବିତାଇଥାଂତି । ଖାଦ୍ୟ ଏହି ଚଢେ‍ଇମାନେ ପୋକଜୋକ ତଥା ଫଳ ଖାଇଥାନ୍ତି , ବିଶେଷ କରି ଡିମିରି ଫଳ ।
ଅଜିଙ୍କ୍ୟ ମଧୁକର ରାହାଣେ  (ଜନ୍ମ ୬ ଜୁନ ୧୯୮୮) ଭାରତୀୟ କ୍ରିକେଟ ଦଳର ଜଣେ ସଦସ୍ୟ  । ସେ ମୁମ୍ବାଇ ଘରୋଇ ଦଳରୁ ପ୍ରତିନିଧିତ୍ୱ କରନ୍ତି । ସେ ଜଣେ ଡାହାଣହାତୀ ବ୍ୟଟ୍ସମ୍ୟାନ ଯିଏ ତାଙ୍କ ପ୍ରଥମ ଆତର୍ଜାତୀୟ ମ୍ୟାଚ 20 ମ୍ୟାଚରୁ ଇଂଲଣ୍ଡ ବିପକ୍ଷରେ ୨୦୧୧ରେ ଆରମ୍ଭ କରିଥିଲେ ଓ ଟେଷ୍ଟ ମ୍ୟାଚ ଅଷ୍ଟ୍ରେଲିଆ ବିପକ୍ଷରେ ୨୦୧୩ରେ ଆରମ୍ଭ କରିଥିଲେ । ବ୍ୟକ୍ତିଗତ ଜୀବନ ରାହାଣେ ହେଉଛନ୍ତି ମଧୁକର ବାବୁରାଓ ରାହାଣେ ଓ ସୁଜାତା ରାହାଣେ ପ୍ରଥମ ସନ୍ତାନ । ତାଙ୍କର ଜଣେ ସାନ ଭାଇ ଓ ଭଉଣୀ ଅଛନ୍ତି । ରାହାଣେ ପୂର୍ବତନ ଭାରତୀୟ ବ୍ୟଟ୍ସମ୍ୟାନ ପ୍ରବିନ ଆମ୍ରେଙ୍କଠାରୁ କୋଚିଙ୍ଗ ନେଉଥିଲେ । ସେ ଏସଭି ଯୋଶୀ କଲେଜରୁ ଯୁକ୍ତ୨ ପାସ କରିଥିଲେ । ରାହାଣେ ୨୬ ସେପ୍ଟେମ୍ବର ୨୦୧୪ରେ ରାଧିକା ଧୋପାବକରଙ୍କୁ ବିବାହ କରିଥିଲେ । ଏହା ଏକ ପ୍ରେମ ବିବାହ ଥିଲା । କ୍ୟାରିୟର ରାହାଣେ ତାଙ୍କ ପ୍ରଥମ ଘରୋଇ କ୍ରିକେଟ ମ୍ୟାଚ ୧୯ ବର୍ଷ ବୟସରେ ମୁମ୍ବାଇ ତରଫରୁ ଖେଳିଥିଲେ । ସେ ତାଙ୍କ ପ୍ରଥମ ରଣଜୀ ଟ୍ରଫି ୨୦୦୭/୦୮ରେ ଖେଳିଥିଲେ । ୨୦୦୮-୦୯ର ରଣଜୀ ମ୍ୟାଚରେ ସେ ୧୦୮୯ ରନ କରି ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ୨୦୧୧ରେ ୱେଷ୍ଟଇଣ୍ଡିସ ବିପକ୍ଷରେ ଟେଷ୍ଟ ଖେଳିବା ପାଇଁ ମନୋନୟନ ହୋଇଥିଲେ କିନ୍ତୁ ମ୍ୟାଚ ଖେଳିବାକୁ ସୁଯୋଗ ପାଇ ନଥିଲେ । ୨୨ ମାର୍ଚ ୨୦୧୩ରେ ଅଷ୍ଟ୍ରେଲିଆ ବିପକ୍ଷରେ ସେ ତାଙ୍କ ପ୍ରଥମ ଟେଷ୍ଟ ମ୍ୟାଚ ଖେଳିଥିଲେ । ଟେଷ୍ଟ ମ୍ୟାଚରେ ପ୍ରଥମ ଶତକ ସେ ନିଉଜିଲାଣ୍ଡ ବିପକ୍ଷରେ ଓ ଦିନିକିଆ ମ୍ୟାଚରେ ପ୍ରଥମ ଶତକ ଇଂଲଣ୍ଡ ବିପକ୍ଷରେ କରିଥିଲେ ।
ଜର୍ଜ ତିର୍କୀ  (ଜନ୍ମ: ୨୯ ମଇ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ସମତା କ୍ରାନ୍ତି ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ ଚାରିଥର କରିଛନ୍ତି । ୧୯୯୫, ୨୦୦୦, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୧ଶ, ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜର୍ଜ ତିର୍କୀ ୧୯୫୮ ମସିହାର ମଇ ମାସ ୨୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲାଜରୁସ୍ ତିର୍କୀ ଓ ପତ୍ନୀଙ୍କ ନାମ ନମିତା ତିର୍କୀ । ରାଜନୈତିକ ଜୀବନ ଜର୍ଜ ଓଡ଼ିଶା ରାଜନୀତିରେ ସମତା କ୍ରାନ୍ତି ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଝାଡ଼ଖଣ୍ଡ ମୁକ୍ତି ମୋର୍ଚ୍ଚାରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର କାର୍ଯ୍ୟ କରିଛନ୍ତି ।
ଦେବବ୍ରତ ମଦନରାୟ, ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ସାହିତ୍ୟିକ । ଗଳ୍ପ, ଉପନ୍ୟାସ ଆଦିରେ ମଦନରାୟ ଲେଖନି ଚାଳନା କରିଥାନ୍ତି । ଏଯାବତ ତାଙ୍କର ୧୫ଟିରୁ ଅଧିକ ଗଳ୍ପ ସଂକଳନ ଓ ଏକାଧିକ ଉପନ୍ୟାସ ପ୍ରକାଶ ପାଇସାରିଛି । ଜୀବନୀ ଦେବବ୍ରତ ୧୯୫୭ ମସିହାରେ ଜନ୍ମଗ୍ରହଣ କରିଥିଲେ । କିଛି ସମୟ ଅଧ୍ୟାପନାକୁ ନିଜର ବୃତ୍ତି ଭାବରେ ଗ୍ରହଣ କରିବା ପରେ, ସେ ୧୯୮୪ମସିହାରୁ ଭାରତୀୟ ଷ୍ଟେଟ୍‌ ବ୍ୟାଙ୍କରେ କାର୍ଯ୍ୟରତ ।
ଗ୍ରେଗୋରୀ ପାଞ୍ଜି ଅନୁସାରେ ୨୯ ମାର୍ଚ୍ଚ ବର୍ଷର ୮୮ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୮୯ତମ  । ବର୍ଷ ଶେଷ ହେବା ପାଇଁ ଆଉ ୨୭୭ ଦିନ ବାକି ଅଛି ।
ମେଘନା ନଦୀ ବଙ୍ଗଳା:       ବାଂଲାଦେଶର ସବୁଠାରୁ ଗୁରୁତ୍ୱପୂର୍ଣ ନଦୀ । , ବଂଗୋପମହାସାଗରକୁ ଲାଗି ରହିଥିବା ଗାଙ୍ଗେୟ ସମତଳଭୂମି ଅଞ୍ଚଳରେ ପ୍ରବାହିତ ତିନିଟି ମୁଖ୍ୟ ନଦୀ ମଧ୍ୟରୁ ଏହା ଅନ୍ୟତମ । ସୁରମା - ମେଘାନା ନଦୀ ପ୍ରଣାଳୀର ମେଘନା ନଦୀର ଉପତ୍ତି ବାଂଲାଦେଶର କିଶୋରଗଞ୍ଜ ଜିଲ୍ଲାର ଭୈରବ ବଜାର ସହରର ଉପର ଅଞ୍ଚଳରେ ସୁର୍ମା ନଦୀ ଓ କୁଶିୟାରା ନଦୀର ସଙ୍ଗମଦ୍ୱାରା ସୃଷ୍ଟି ହେଇଥାଏ । ସୁର୍ମା ଓ କୁଶିୟାରା ପୂର୍ବ ଭାରତୀୟ ପାର୍ବତ୍ୟ ଅଞ୍ଚଳରୁ ଉପତ୍ତି ଘଟି ବାରକ ନଦୀ ଭାବରେ ଆସିଥାଏ । ଚାଁଦପୁର ଜିଲ୍ଲାରେ ମେଘନା ନଦୀ ତାହାର ମୁଖ୍ୟ ଉପନଦୀ ପଦ୍ମା ସହ ମିଳିତ ହୁଏ । ମେଘନା ନଦୀର ଅନନ୍ୟ ଉପନଦୀଗୁଡ଼ିକ ହେଲା ଢାଲେସବାରି , ଗୁମଟିଓ ଫେଣି । ମେଘନା ନଦୀ ଭୋଳା ଜିଲ୍ଲା ରରେ ବଂଗୋପ ସାଗରରେ ଲୀନ ହୁଏ । ଏହାର ମୁହାଣ ଅଞ୍ଚଳରେ ତେତୁଳିଆ , ଶବାଜପୁର , ହଟିଆ ଓ ବାମ୍ଣୀ ରହିଛି । ବାଂଲାଦେଶ ଭିତରେ ସମ୍ପୂର୍ଣ ଭାବରେ ପ୍ରବାହିତ ନଦୀଗୁଡ଼ିକ ମଧ୍ୟରୁ ମେଘନା ସବୁଠାରୁ ବେଶୀ ପ୍ରସ୍ଥ ବିଶିଷ୍ଟ । ଭୋଳା ନିକଟରେ ଏହାର ପ୍ରସ୍ଥ 12 କିଲୋମିଟର ହେଇଥାଏ । ତଳ ମୁଣ୍ଡରେ ଏହି ନଦୀ ସମତଳ ଭୂମିରେ ସରଳରେଖା ପରି ପ୍ରବାହିତ ହେଇଥାଏ । ଗତିପଥ ପୂର୍ବ ଭାରତୀୟ ପାର୍ବତ୍ୟ ଇଲାକାରୁ ସୁର୍ମା ଓ କୁଶିୟାରା ନଦୀ ଉପତ୍ତି ହେଇ ଚାଁଦପୁରଠାରେ ମିଳିତ ହେଲା ପରେ ଏହା ମେଘନା ନାମ ଧାରଣ କରି ପ୍ରବାହିତ ହେଇ ପଦ୍ମା ନଦୀ ସହ ମିଳିତ ହୁଏ । ମୂଳଧୂଳି ନାମକ ସ୍ଥାନରୁ ଏହି ନଦୀରୁ ଏକ ଶାଖା ନଦୀ ବାହାରି  "ସାଫିପୁର ନଦୀ"  ସୃଷ୍ଟି ହେଇଥାଏ । ବ୍ରାହ୍ମଣବାରି ଜିଲ୍ଲାର ଘଟଲପୁରଠାରେ ମେଘନା ନଦୀରୁ ଆଉ ଏକ ଶାଖା ନଦୀ  "ତିଳସ "  ବାହାରି ଥାଏ । ଏହା 240 କିଲୋମିଟର ବକ୍ର ଭାବରେ ଗତି କଲାପରେ ପୁନଶ୍ଚ ମେଘନା ସହ ନବୀନପୁର ଉପଜିଲ୍ଲା ଅଞ୍ଚଳରେ ମିଳିତ ହେଇଯାଏ । ଏହି ଟିଳସ ନଦୀ ଗୋଟିଏ ଧାରା ହେଇ ବାହାରି , ପରେ ଦୁଇଟି ଭିନ୍ନ ଧାରା ହେଇ ପ୍ରବାହିତ ହେଇଥାଏ । କୋମିଲ୍ଲା ଜିଲ୍ଲାର ଦଉଡଖଣ୍ଡି ଅଞ୍ଚଳରେ ମେଘନା ସହ ଗୁମତି ନଦୀର ମିଳନ ହେଇ ନଦୀର ଜଳଧାରା ବହୁ ପରିମାଣରେ ବୃଦ୍ଧି ପାଇଥାଏ । ମେଘନା ଓ ଗୁମତି ଉପରେ ଥିବା ଦ୍ୱୈତ ସେତୁ ବାଂଲାଦେଶର ଦୀର୍ଘତମ ସେତୁ । ଚାଁଦପୁରଠାରେ ପୁନର୍ବାର ମେଘନା ନଦୀର କାୟା ବୃଦ୍ଧି ଘଟିଥାଏ ଢାଲେଶ୍ୱରୀ ନଦୀ ସହ ମିଶ୍ରଣ ଯୋଗୁଁ । ତଳକୁ ପ୍ରବାହିତ ହେଇ ଏହା ତାହାର ସର୍ବ ବୃହତ ଉପନଦୀ ପଦ୍ମା ସହ ଚାଁଦପୁର ଜିଲ୍ଲାର ତଳ ଅଂଶ ରେ ମିଳିତ ହୁଏ । ଏଠାରେ ମେଘନା ନଦୀର ନିର୍ମଲା ଜଳ ପ୍ରବାହ ସହ ପଦ୍ମା ନଦୀର ଧୂସର ଓ ଗୋଳିଆ ପାଣି ଧାରା ସମ୍ପୂର୍ଣ ଭାବରେ ମିଶି ନ ଯାଇ ସମାନ୍ତରାଳ ଭାବେ ଯାଉଥିବାର ଦେଖାଯାଏ । ଏହା ଏକ ଖୁବ ଆକର୍ଷକ ଦୃଶ୍ୟ ସୃଷ୍ଟି କରିଥାଏ । ଚାଁଦପୁର ତଳକୁ ପଦ୍ମା , ମେଘନା ଓ ଯମୁନା ନଦୀର ସମ୍ମିଳିତ ପ୍ରବାହ ଯାଇ ବଙ୍ଗୋପସାଗରରେ ଏକ ସରଳରେଖା ସଦୃଶ ଯାଇ ପାତନ ହେଇଥାଏ । ସମୁଦ୍ରରେ ମିଳିତ ହେବା ଆଗରୁ ମ୍ମେଘନାର ଅନେକ ଧାରା ବିଭିନ୍ନ ସ୍ଥାନରେ ବାହାରି ଭିନ୍ନ ଦିଗରେ ଗତି କରି ପୁନର୍ବାର ମେଘନା ସହ ମିଳିତ ହେଇଥାନ୍ତି । ଭୋଳା ନିକଟରେ ସମୁଦ୍ରରେ ପଡିବା ଠିକ ଆଗରୁ ଏହା ଦୁଇଟି ସ୍ରୋତ ହେଇ ମଝିରେ ଏକ ଦ୍ୱିପାଞ୍ଚଳ ସୃଷ୍ଟି କରିଥାଏ । ଏଠାରେ ପଶ୍ଚିମ ସ୍ରୋତକୁ ଇଶା କୁହାଯାଉଥିବା ବେଳେ ପୂର୍ବ ସ୍ରୋତକୁ ବାମ୍ଣୀ କୁହାଯାଏ । ମେଘନା ବେସିନ ଅଞ୍ଚଳର ଜଳବାଯୁ ମେଘନା ବେସିନ ଅଞ୍ଚଳ ବ୍ରହ୍ମପୁତ୍ର - ଗଙ୍ଗା- ମେଘନା  ଦ୍ୱାରା ସୃଷ୍ଟି ହେଇଥିବା ବିଶ୍ୱର ଏକ ବୃହତ୍ତମ ସମତଳ ଭୂମି ତଥା ବୃହତ ବଙ୍ଗୀୟ ସମତଳର ଏକ ମୁଖ୍ୟ ଅଂଶ । ସେଠାରେ ଜଳବାଯୁ ଅତ୍ୟନ୍ତ ପରିବର୍ତନଶୀଳ ହେଇଥାଏ । ବର୍ଷ କାଳରେ ବନ୍ୟା ବିପତ୍ତି ବହୁ ସମୟରେ ରହିଥାଏ । ପ୍ରତିବର୍ଷ ଜୁଲାଇରୁ ଅକ୍ଟୋବର ମାସ ଯାଏ ସେଠାରେ ସର୍ବଦା ବାତ୍ୟାର ଆଶଙ୍କା ଥାଏ ।
ତନବୀ ଆଜମୀ ଜଣେ ଭାରତୀୟ କଥାଚିତ୍ର ଓ ଦୂରଦର୍ଶନ ଅଭିନେତ୍ରୀ ।ସେ ଅକେଲେ ହମ୍ ଅକେଲେ ତୁମ୍  (୧୯୯୫), ବାଜିରାଓ ମସ୍ତାନୀ  (୨୦୧୫), ଥପ୍ପଡ଼  (୨୦୨୦) ଓ ତ୍ରିଭଙ୍ଗ  (୨୦୨୧) ଭଳି କଥାଚିତ୍ରରେ ଅଭିନୟ ପାଇଁ ଜଣାଶୁଣା  । ଅଭିନୟ ଜୀବନ ଆଜମୀ ଦୂରଦର୍ଶନ ସିରିଜ୍, ଜୀବନରେଖାରେ ଜଣେ ଅସୁବିଧାରେ ଥିବା ଡାକ୍ତରଙ୍କ ଭୂମିକାରେ ଓ ବିଜୟା ମେହେଟ୍ଟାଙ୍କ ଦ୍ୱାରା ନିର୍ଦ୍ଦେଶିତ ଟେଲିଫିଲ୍ମ ରାଓ ସାହେବରେ ଜଣେ ଯୁବ ବିଧବା ଭାବରେ ଅଭିନୟ କରିଥିଲେ । ସେ ଆଦୁର ଗୋପାଳକ୍ରିଷ୍ଣନ ନିର୍ଦ୍ଦେଶିତ ମାଲାୟାଲମ ଭାଷାର କଥାଚିତ୍ର ବିଧେୟାନ  (୧୯୯୩)ରେ ଅଭିନୟ କରିଥିଲେ  । କଥାଚିତ୍ର ପ୍ୟାରୀ ବେହନା  (୧୯୮୫)ରେ ତାଙ୍କ ଅଭିନୟ ପାଇଁ ସେ ଶ୍ରେଷ୍ଠ ସହାୟକ ଅଭିନେତ୍ରୀ ପାଇଁ ଫିଲ୍ମଫେୟାର ପୁରସ୍କାର ପାଇଁ ତାଙ୍କର ପ୍ରଥମ ନାମାଙ୍କନ ପାଇଥିଲେ  । ଆମୀର ଖାନ ଓ ମନୀଷା କୋଇରାଲାଙ୍କ ଅଭିନୀତ ରୋମାଣ୍ଟିକ୍ ଡ୍ରାମା ଆକେଲେ ହମ୍ ଆକେଲେ ତୁମ୍  (୧୯୯୫)ରେ ତାଙ୍କର ସହାୟକ ଭୂମିକା ସମୀକ୍ଷକଙ୍କ ଦ୍ୱାରା ପ୍ରଶଂସିତ ହୋଇଥିଲେ  । ମନସ୍ତାତ୍ତ୍ୱିକ ରୋମାଞ୍ଚକର ଚଳଚ୍ଚିତ୍ର ଦୁଷ୍ମନ  (୧୯୯୮)ରେ କାଜଲ ଓ ସଞ୍ଜୟ ଦତ୍ତଙ୍କ ସହ ଅଭିନୟ କରିଥିଲେ, ଯେଉଁଥିରେ ସେ ଜଣେ ମନୋବିଜ୍ଞାନୀ ଡାକ୍ତର ପୂର୍ଣ୍ଣିମା ସେହଗଲ୍ ଭୂମିକାରେ ଅଭିନୟ କରିଥିଲେ ଏବଂ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ଫିଲ୍ମଫେୟାର ପୁରସ୍କାର ପାଇଁ ତୃତୀୟ ଥର ପାଇଁ ମନୋନୀତ ହୋଇଥିଲେ  । ୨୦୧୫ ମସିହାରେ, ସେ ସଞ୍ଜୟ ଲୀଳା ଭଂସାଳୀଙ୍କ ଐତିହାସିକ ରୋମାଣ୍ଟିକ୍ ଡ୍ରାମା ବାଜିରାଓ ମସ୍ତାନୀରେ ରଣବୀର ସିଂ, ଦୀପିକା ପାଦୁକୋନ ଏବଂ ପ୍ରିୟଙ୍କା ଚୋପ୍ରାଙ୍କ ସହ ଅଭିନୟ କରିଥିଲେ । ଏଥିରେ ସେ ରଣବୀରଙ୍କ ମାଆ ଭୂମିକାରେ ଅଭିନୟ କରିଥିଲେ ଏବଂ ତାଙ୍କ ଅଭିନୟ ପାଇଁ ତାଙ୍କୁ ସମୀକ୍ଷକ ଓ ଦର୍ଶକମାନେ ପ୍ରସଂଶା କରିବା ସହିତ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ୨୦୧୭ ମସିହାରେ, ସେ ଆଣ୍ଡ ଟିଭିର ବାଣୀ ରାଣୀରେ ଅଭିନୟ କରିଥିଲେ । ଫ୍ୟାମିଲି ଡ୍ରାମା ଥପ୍ପଡ଼  (୨୦୨୦)ରେ ତାଙ୍କର ଅଭିନୟକୁ ସମୀକ୍ଷକମାନେ ପ୍ରଶଂସା କରିବା ସହିତ ତାଙ୍କୁ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ଫିଲ୍ମଫେୟାର ପୁରସ୍କାର ପାଇଁ ପଞ୍ଚମ ନାମାଙ୍କନ ମିଳିଥିଲା  । ଆଜମୀ ପରବର୍ତ୍ତୀ ସମୟରେ ତ୍ରିଭାଙ୍ଗା  (୨୦୨୧) ରେ ଅଭିନୟ କରିଥିଲେ, ଯାହାକି ରେଣୁକା ସାହାଙ୍କ ନିର୍ଦ୍ଦେଶିତ ଏକ ନେଟଫ୍ଲିକ୍ସ ଚଳଚ୍ଚିତ୍ର ଥିଲା  । କାଜଲ ଓ ମିଥିଲା ପାଲକରଙ୍କ ସହ ସେ ଏହି କଥାଚିତ୍ରରେ କାମ କରିଥିଲେ, ଯାହା ପାଇଁ ଆଜମୀଙ୍କୁ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ଫିଲ୍ମଫେୟାର ଓଟିଟି ପୁରସ୍କାର ପାଇଁ ମନୋନୀତ ହୋଇଥିଲେ । ବ୍ୟକ୍ତିଗତ ଜୀବନ ସେ ମରାଠୀ-ହିନ୍ଦୀ ଅଭିନେତ୍ରୀ ଉଷା କିରଣ ଓ ମନୋହର ଖେରଙ୍କ ଘରେ ଜନ୍ମଗ୍ରହଣ କରିଥିଲେ । ଆଜମୀ ସିନେମାଟୋଗ୍ରାଫର ତଥା ଶବାନା ଆଜମୀଙ୍କ ଭାଇ ବାବା ଆଜମୀଙ୍କୁ ବିବାହ କରିଛନ୍ତି । ସେ ଅଖତର-ଆଜମୀଙ୍କ ପରିବାର ସହିତ ଜଡ଼ିତ ।
ଡାପ୍‌ସୋନ୍ ବା ଡାଇଆମିନୋଡାଇଫିନାଇଲସଲ୍‌ଫୋନ୍, ସଂକ୍ଷେପରେ ଡିଡିଏସ୍  (ଇଂରାଜୀରେ ଯଥାକ୍ରମେ ,), ଏକ ଆଣ୍ଟିବାୟୋଟିକ ଯାହା କୁଷ୍ଠ ରୋଗ ନିମନ୍ତେ ରିଫାମ୍ପିସିନ ଓ କ୍ଲୋଫାଜିମିନ ସ‌ହିତ ଦିଆଯାଏ  । ନିମୋସିସ୍ଟାଇଟିସ ନିମୋନିଆର ଚିକିତ୍ସା ତ‌ଥା ପ୍ରତିଷେଧ ଆକାରରେ ଓ ଇମ୍ମ୍ୟୁନିଟି କମ ଥିବା ଟକ୍ସୋପ୍ଲାଜ୍ମୋସିସ ରୋଗର ପ୍ରତିଷଧକ ରୂପେ ଏହି ଔଷଧ ଦିଆଯାଏ । ଅଧିକନ୍ତୁ ଏହା ମୁଖବ୍ରଣ ଓ ଅନ୍ୟାନ୍ୟ ଚର୍ମ ରୋଗ ନିମନ୍ତେ ଦିଆଯାଏ । ଡାପ୍‌ସୋନ୍ ପାଟିବାଟେ ଦିଆଯାଏ ଓ ସ୍ଥାନୀୟ ଭାବରେ ମଧ୍ୟ ଦିଆଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାମାନଙ୍କର ନାମ ଯଥାକ୍ରମେ ରକ୍ତ କଣିକା କମିଯିବା, ଗ୍ଲୁକୋଜ-୬-ଫସ୍‌ଫେଟ ଡିହାଇଡ୍ରଜେନେଜ ଅଭାବ ଥିବା ଲୋକଙ୍କର ଲୋହିତ ରକ୍ତ କଣିକା ନଷ୍ଟ ହେବା, କିମ୍ବା ହାଇପରସେନ୍ସିଟିଭିଟି । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଓକାଳ ଲାଗିବା ଓ ଖାଦ୍ୟ ରୁଚି ଅଭାବ ହେବା । ଯକୃତ ପ୍ରଦାହ ଓ ଅନେକ ପ୍ରକାରର ଚର୍ମ ରାସ ହୁଏ । ଅନେକ ଚିକିତ୍ସକ ଗର୍ଭାବସ୍ଥାରେ କୁଷ୍ଠ ହୋଇଥିଲେ ଏହା ଦେବାକୁ ସୁପାରିସ କରୁଥିଲେ ମଧ୍ୟ ଏହାର ବିପଦମୁକ୍ତ‌ତା ଜଣାନାହିଁ । ଏହା ସଲଫୋନ୍ ଶ୍ରେଣୀର ଔଷଧ । ଆଣ୍ଟିବାୟୋଟକ ହିସାବରେ ଡାପ୍‌ସୋନ୍‌ର ଅନୁଶୀଳନ ପ୍ରଥମେ ୧୯୩୭ ମସିହାରେ ହୋଇଥିଲା । ସନ ୧୯୪୫ରୁ କୁଷ୍ଠ ରୋଗ ନିମନ୍ତେ ଏହି ବ୍ୟବ‌ହାର ହେଲା ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକ ଔଷଧ ତାଲିକାର ଏହା ଏକ ଗୁରୁତ୍ୱପୂର୍ଣ୍ଣ ଔଷଧ ଯାହା ସାଧାରଣ ସ୍ୱାସ୍ଥ୍ୟ ପ୍ରଣାଳିରେ ଆବଶ୍ୟକ ହୁଏ । । ଏହା ଜେନେରିକ ନାମରେ ମିଳେ ଓ ଅତି ଶସ୍ତା ।
ଏହା ସୌରଜଗତର ଏକ ଅଂଶବିଶେଷ । ଦୂରତା କ୍ରମରେ ସୂର୍ଯ୍ୟଠାରୁ ଏହା ଚତୁର୍ଥ ଗ୍ରହ । ପୃଥିବୀ କକ୍ଷପଥ ବାହାରେ ଏହା ପ୍ରଥମ ସୌରଗ୍ରହ । ଏହାର ପୃଷ୍ଠଦେଶ ଲାଲ ରଙ୍ଗର ପଥର ଓ ବାଲିରେ ଗଠିତ । ବାୟୁମଣ୍ଡଳ ପତଳା କାର୍ବନ୍ ଡାଇଅକ୍ସାଇଡ୍ ( 2)ରେ ପରିପୁର୍ଣ୍ଣ  । ରାତି ଆକାଶରେ ଆମକୁ ଏହାର ରଙ୍ଗ ଲାଲ୍ ଦେଖାଯାଏ । ପୃଥିବୀ ସହିତ ଏହାର ଅନେକ ସାମଞ୍ଜସ୍ୟ ଅଛି । ପୃଥିବୀ ଓ ମଙ୍ଗଳ ଗ୍ରହରେ ଗୋଟିଏ ଦିନର ଅବଧି ପ୍ରାୟ ସମାନ । ମଙ୍ଗଳର ଅକ୍ଷ ତାର କକ୍ଷତଳ ସହ ପ୍ରାୟ ୨୩.୯୮  ଢଳି ରହିଛି । ଏଣୁ ପୃଥିବୀ ପରି ମଙ୍ଗଳରେ ବି ଋତୁ ପରିବର୍ତନ ହେଉଥିବ । ଏଠାରେ ଦୁଇଟି ଋତୁ ଦେଖାଯାଏ, ଗ୍ରୀଷ୍ମ ଓ ଶୀତଋତୁ । ମଙ୍ଗଳର ଦୁଇଟି ଉପଗ୍ରହ ଅଛି, ସେଗୁଡିକ ହେଲା- ଫୋବୋସ୍ ଓ ଡେଇମୋସ୍ । ପ୍ରାକୃତିକ ଇତିହାସ ବୈଜ୍ଞାନିକମାନେ ମତ ଦେଇଛନ୍ତି ଯେ, ସୌରଜଗତର ଗଠନ ସମୟରେ, ସୂର୍ଯ୍ୟକୁ ପରିକ୍ରମା କରୁଥିବା ପ୍ରୋଟୋପ୍ଲାନେଟାରୀ ଡିସ୍କରୁ ବସ୍ତୁଗୁଡ଼ିକର ଏକ ଅନିୟମିତ ପ୍ରକ୍ରିୟାର ପରିଣାମ ସ୍ୱରୂପ ମଙ୍ଗଳ ସୃଷ୍ଟି ହୋଇଥିଲା  ସୌରଜଗତରରେ ମଙ୍ଗଳ ଗ୍ରହର ନିର୍ଧିଷ୍ଟ ସ୍ଥିତି ହେତୁ ଭିନ୍ନ ଭିନ୍ନ ରାସାୟନିକ ବୈଶିଷ୍ଟ ଅଛି  ବିଶେଷତା ଉପରିଭାଗ ଲାଲ ହୋଇଥିବାରୁ ଏହାକୁ ଲୋହିତ ଗ୍ରହ କୁହାଯାଏ । ମଙ୍ଗଳ ପୃଷ୍ଠରେ ଥିବା ଆଇରନ୍ ଅକ୍ସାଇଡ୍ର ରଙ୍ଗ ଯୋଗୁଁ ଏହା ଲାଲ୍ ରଙ୍ଗର ଦେଖାଯାଏ। ଏହା ସୂର୍ଯ୍ୟଠାରୁ ୧୪୨ ନିୟୁତ ମାଇଲ ଦୂରରେ ଅବସ୍ଥିତ। ଏହା ପୃଥିବୀ ଆକାରର ଏକ ଷଷ୍ଠାଂଶ ଅଟେ। ଏହାର ଦୁଇଗୋଟି ଉପଗ୍ରହ ରହିଛି। ସେଗୁଡିକ ହେଲା ଡିମୋସ୍ ଓ ଫୋବସ୍ । ମଙ୍ଗଳର ଆବର୍ତ୍ତନ ସମୟ ଓ ୠତୁଚକ୍ର ପୃଥିବୀ ସହ ପାଖା ପାଖି ସମାନ।
ଘୁମୁରା ନାଚ ଏକ ଭାରତୀୟ ଲୋକନୃତ୍ୟ । ଏହା ଓଡ଼ିଶାର କଳାହାଣ୍ଡି ଅଞ୍ଚଳରୁ ଏକ ଯୁଦ୍ଧ ସମୟର ନୃତ୍ୟ ଭାବେ ଆରମ୍ଭ ହୋଇ ପରେ ଏକ ଲୋକନୃତ୍ୟରେ ପରିଣତ ହୋଇଥିଲା । ଘୁମୁରା ନାଚ ସମୟରେ ଏକ ଘୁମୁରା ବାଦ୍ୟ ବଜାଯାଇଥାଏ । ଏହି ବାଦନ ଶୈଳୀ ପାରମ୍ପରିକ ଭାବେ ଯୁଦ୍ଧ ସମୟରେ ବ୍ୟବହୃତ ହେଉଥିଲା । ଏହା ସେନାଙ୍କୁ ଉତ୍ତେଜିତ କରିବା ସହ ଶତୃ ଆଗରେ ବୀରତ୍ୱ ପ୍ରଦର୍ଶନ ପାଇଁ ବଜା ଯାଉଥିଲା । ଯୁଦ୍ଧ ବିରତି ସମୟରେ ସେନାଛାଉଣୀରେ ମନୋରଞ୍ଜନ ଲାଗି ରସଧର୍ମୀ ଘୁମୁରା ନୃତ୍ୟ ଓ ବାଦ୍ୟ ପରିବେଷଣ ମଧ୍ୟ କରାଯାଉଥିଲା । ଘୁମୁରା ବାଦ୍ୟ ମାଟି ନିର୍ମିତ ଲମ୍ବା ବେକ ଥିବା ମାଠିଆ ଆକୃତିର ଓ ଏହା ମୁହଁରେ ଗୋଧି ଚମଡ଼ା ଛାଉଣି ହୋଇଥାଏ । ଏହାକୁ ଦୁଇ ହାତର ଆଙ୍ଗୁଠିରେ ବଜାଇଲେ ଗମ୍ଭୀର ଶବ୍ଦ ଉତ୍ପନ୍ନ ହୋଇଥାଏ । ଏହାକୁ ଦଳଗତ ଭାବେ ଘୁମୁରା ନୃତ୍ୟରେ ପରିବେଷଣ କରାଯାଇଥାଏ । ନୂଆଖାଇ ଦିନ ଘୁମୁରା ବାଦ୍ୟଯନ୍ତ୍ରକୁ ପୂଜାର୍ଚ୍ଚନା କରାଯାଏ । ନୂଆଖାଇ ସରିବା ପରେ ନର୍ତ୍ତକ ଘୁମୁରା ବଜାଇ ଗ୍ରାମ ପରିକ୍ରମା କରିଥାନ୍ତି । ଇତିହାସ କଳାହାଣ୍ଡିର ଗୁଡ଼ହାଣ୍ଡି ଓ ଯୋଗୀମଠରୁ ମିଳୁଥିବା ପ୍ରତ୍ନତାତ୍ତ୍ୱିକ ପ୍ରମାଣରୁ ଦେଖାଯାଏ ଯେ ଗୁମ୍ଫାଚିତ୍ର ମଧ୍ୟରେ ଡମ୍ବରୁ ଓ ଘୁମୁରା ବାଦ୍ୟ ପରିବେଷଣର ଚିତ୍ର ରହିଛି । ପୋଡ଼ାମାଟିରେ ତିଆରି ଏକ ଘୁମୁରା ନେହନାରୁ ମିଳିଥିଲା । ଏହା ଅଧୁନା ଖଡ଼ିଆଳ ଶାଖା ସଂଗ୍ରହାଳୟରେ ରହିଛି । ଯୁଦ୍ଧବାଦ୍ୟ ଭାବେ ଆରମ୍ଭ ହୋଇ ପରେ ଏହା କଳାହାଣ୍ଡିର ଲୋକସଂସ୍କୃତିରେ ଦଶହରା ଆଦି ପର୍ବପର୍ବାଣିରେ ପରେ ଗଣବାଦ୍ୟ ଭାବେ ବ୍ୟବହାର ହେବାରେ ଲାଗିଲା । କିମ୍ବଦନ୍ତୀ ସାରଳା ମହାଭାରତରେ ଉଲ୍ଲେଖ ହୋଇଛି ଯେ ଦେବଦେବୀଙ୍କଦ୍ୱାରା ଯୁଦ୍ଧ ସମୟରେ ଘୁମୁରା ବାଦ୍ୟ ବ୍ୟବହାର ହେଉଥିଲା । ସାରଳା ମହାଭାରତ ଅନୁସାରେ ସତ୍ୟ ଯୁଗରେ ଜେନାବଳୀ-ପାଟଣା ମହିଷାସୁରଙ୍କ ନାତି ଗୋଗିଙ୍ଗ ଦୈତ୍ୟଙ୍କ ରାଜଧାନୀ ଥିଲା । ଲୋକ ବିଶ୍ୱାସ ଅନୁସାରେ ସେତେବେଳର ଜେନାବଳୀ-ପାଟଣା ବର୍ତ୍ତମାନର ଜୁନାଗଡ଼ । ସାରଳା ମହାଭାରତର ମଧ୍ୟ ପର୍ବରେ ଗୋଗିଙ୍ଗ ଦୈତ୍ୟର ହତ୍ୟା ସମୟରେ ଘୁମୁରା ବାଦ୍ୟ ବଜାଯିବା କଥା ଉଲ୍ଲେଖ ହୋଇଛି । ସାରଳା ଦାସ ଏହି ବାଦ୍ୟକୁ ଏକ ମହିଷାସୁରଙ୍କ ରଣବାଦ୍ୟ ବୋଲି ମଧ୍ୟ ଉଲ୍ଲେଖ କରିଛନ୍ତି ।
ଉମରକୋଟ ନବରଙ୍ଗପୁର ଜିଲ୍ଲାର ଏକ ସହର । ଏହା ଅମରକୋଟ ନାମରେ ମଧ୍ୟ ପରିଚିତ । ଏହା ଏକ ବିଜ୍ଞାପିତ ଅଞ୍ଚଳ ପରିଷଦ ଏବଂ ନବରଙ୍ଗପୁର ଜିଲ୍ଲାର ଏକ ମୂଖ୍ୟ ବ୍ୟାବସାୟିକ କେନ୍ଦ୍ର। ଭୂଗୋଳ ଉମରକୋଟ ନବରଙ୍ଗପୁର ଜିଲ୍ଲାର ଉତ୍ତର ଦିଗରେ ଛତିଶଗଡ଼ ରାଜ୍ୟର ସୀମାରେ ଅବସ୍ଥିତ । ଜିଲ୍ଲା ସଦର ମହକୁମାଠାରୁ ଉମରକୋଟର ଦୂରତା ୬୨ କି.ମି.। ପାପଡ଼ାହାଣ୍ଡିରୁ ୨୦୧ ନମ୍ବର ଜାତୀୟ ରାଜପଥରୁ ବାମ ଆଡ଼କୁ ଛତିଶଗଡ଼ ସୀମା ଦିଗକୁ ୫୦ କିମି.ଗଲେ ଉମରକୋଟ ଅବସ୍ଥିତ । ୨୦୧୧ ଜନଗଣନା ଅନୁସାରେ ଉମରକୋଟ ସହରର ଜନସଂଖ୍ୟା ୨୭,୮୬୪ , ଏଥିରୁ ୫୧% ପୁରୁଷ ଏବଂ ୪୯% ମହିଳା । ହାରାହାରି ସାକ୍ଷରତା ପ୍ରାୟ ୬୦ ପ୍ରତିଶତ,ଯାହାକି ଜାତୀୟ ହାରାହାରି ସାକ୍ଷରତା ୫୯.୫%ଠାରୁ ଅଧିକ ।
ନବଘନ ନାୟକ  (ଜନ୍ମ: ୩ ଜାନୁଆରୀ ୧୯୩୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ନବଘନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛେଣ୍ଡିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନବଘନ ନାୟକ ୧୯୩୪ ମସିହାର ଜାନୁଆରୀ ମାସ ୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିକ୍ରମ ନାଏକ ଓ ପତ୍ନୀଙ୍କ ନାମ ଯୌତୁକ ଦେବୀ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ ନବଘନ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ରାଜମାତା ଜିଜାବାଈ  (୧୨ ଜାନୁଆରୀ ୧୫୯୬ - ୧୭ ଜୁନ ୧୬୭୪), ମରାଠା ସାମ୍ରାଜ୍ୟର ପ୍ରତିଷ୍ଠାତା ଏବଂ ଶିବାଜୀଙ୍କ ମାତା ଥିଲେ  । ସେ ସିନ୍ଦଖେଡ଼ ରାଜାର ଲାଖୁଜିରାଓ ଯାଦବଙ୍କ ଝିଅ ଥିଲେ । ଇତିହାସ ଜିଜାବାଈ ୧୨ ଜାନୁୟାରୀ ୧୫୯୬ ମସିହାରେ ମହାରାଷ୍ଟ୍ର ବର୍ତ୍ତମାନର ବୁଲଦାନ ଜିଲ୍ଲା ଜିଲ୍ଲାର ସିନ୍ଦଖେଡ଼ ରାଜା ନିକଟସ୍ଥ ଦେଓଲଗାଓଁର ମହାଲସାବାଇ ଯାଦବ ଏବଂ ଲାଖୁଜୀ ଯାଦବଙ୍କ ଘରେ ଜନ୍ମଗ୍ରହଣ କରିଥିଲେ । ଲାଖୁଜିରାଜେ ଯାଦବ ଜଣେ ମରାଠା ସମ୍ଭ୍ରାନ୍ତର ଥିଲେ । ଜିଜବାଇ ଅଳ୍ପ ବୟସରେ ନିଜାମ ଶାହି ସୁଲତାନଙ୍କ ଅଧୀନରେ କାର୍ଯ୍ୟ କରୁଥିବା କମାଣ୍ଡର ଭେରୁଲ ଗାଁର ମାଲୋଜୀ ଭୋସଲେଙ୍କ ପୁଅ ଶାହାଜୀ ଭୋସଲେଙ୍କୁ ବିବାହ କରିଥିଲେ । ସେ ଶିବାଜୀଙ୍କୁ ସ୍ୱରାଜ ବିଷୟରେ ଶିକ୍ଷା ଦେଇଥିଲେ ଏବଂ ତାଙ୍କୁ ଜଣେ ଯୋଦ୍ଧା ଭାବରେ ବଢାଇଥିଲେ । ଜିଜାବାଈ ଯାଦବ ବଂଶର ବଂଶଧର ଥିଲେ, ଯିଏକି ଯାଦବଙ୍କ ବଂଶଧର ବୋଲି ମଧ୍ୟ ଦାବି କରିଥିଲେ ।. ଜୀବନ ଏବଂ କାର୍ଯ୍ୟ ଯେତେବେଳେ ଶିବାଜୀଙ୍କୁ ୧୪ ବର୍ଷ ବୟସ ହୋଇଥିଲା, ଶାହାଜୀ ରାଜା ତାଙ୍କୁ ପୁଣେର ଜାଗିରଙ୍କୁ ଦେଇଥିଲେ । ଜାଗିରଙ୍କ ପରିଚାଳନା ଦାୟିତ୍ୱ ଜିଜାବାଈଙ୍କ ଉପରେ ପଡିଥିଲା । ଜିଜାବାଈ ଏବଂ ଶିବାଜୀ କୁଶଳୀ ଅଧିକାରୀଙ୍କ ସହ ପୁଣେରେ ପହଞ୍ଚିଥିଲେ । ନିଜାମଶାହ, ଆଦିଲଶାହ ଏବଂ ମୋଗଲଙ୍କ କ୍ରମାଗତ ସ୍ୱାର୍ଥ ହେତୁ ପୁଣେର ଅବସ୍ଥା ଅତ୍ୟନ୍ତ ଖରାପ ଥିଲା । ଏପରି ପ୍ରତିକୂଳ ପରିସ୍ଥିତିରେ ସେ ପୁଣେ ସହରର ପୁନଃ ବିକାଶ କରିଥିଲେ । ଜିଜାବାଈ ସ୍ୱାଧୀନତାଠାରୁ ଆରମ୍ଭ କରି ଶେଷ ପର୍ଯ୍ୟନ୍ତ ମହାଭାରତ ଓ ରାମାୟଣ ବିଷୟରେ ଶିବାଜୀଙ୍କୁ କହିଥିଲେ । ସୀତାଙ୍କୁ ହରଣ କରିଥିବା ରାବଣଙ୍କୁ ହତ୍ୟା କରିଥିବା ଶ୍ରୀ ରାମ କେତେ ଶକ୍ତିଶାଳୀ ଥିଲେ, ଭୀମ କେତେ ଶକ୍ତିଶାଳୀ ଥିଲେ ଯିଏ ବକାଶୁରକୁ ହତ୍ୟା କରିଥିଲେ ଏବଂ ଦୁର୍ବଳ ଲୋକଙ୍କୁ ଉଦ୍ଧାର କରିଥିଲେ ଇତ୍ୟାଦି । ଜିଜବାଇ କେବଳ କାହାଣୀ କହି ନାହାଁନ୍ତି ବରଂ ଚେୟାର ପାଖରେ ବସି ରାଜନୀତିର ପ୍ରଥମ ଶିକ୍ଷା ମଧ୍ୟ ଦେଇଛନ୍ତି । ସେ ଜଣେ ଦକ୍ଷ ଘୋଡା ଚାଳକ ମଧ୍ୟ ଥିଲେ । ସେ ଅତି ଦକ୍ଷ ଭାବରେ ଖଣ୍ଡାର ବ୍ୟବହାର କରିପାରନ୍ତି । ସେ କସବା ଗଣେଷଙ୍କ ମନ୍ଦିର ପ୍ରତିଷ୍ଠା କରିଥିଲେ । ସେ କେଭରେଶ୍ୱର ମନ୍ଦିର ଏବଂ ତମ୍ବାଡି ଜୋଗେଶ୍ୱରୀ ମନ୍ଦିରର ନବୀକରଣ କରିଥିଲେ । ମୃତ୍ୟୁ ସେ ୧୭ ଜୁନ ୧୬୭୪ ମସିହାରେ ରାୟଗଡା ଦୁର୍ଗ ନିକଟସ୍ଥ ପାଚାଡ ଗ୍ରାମରେ ମୃତ୍ୟୁ ବରଣ କରିଥିଲେ ।
ଗାୟତ୍ରୀ ବସୁ ମଲ୍ଲିକ  (୧୯୩୦ - ୧୫ ନଭେମ୍ବର ୨୦୧୩) ଜଣେ ଓଡ଼ିଆ ସାହିତ୍ୟିକ ଥିଲେ  । ସେ ଉଭୟ ଉପନ୍ୟାସ ଓ ଗଳ୍ପ ଲେଖୁଥିଲେ । ତାଙ୍କ ଉପନ୍ୟାସ ଲେଖିବାର ଦକ୍ଷତା ପାଇଁ ତାଙ୍କୁ ଉପନ୍ୟାସ ଜଗତର ସାମ୍ରାଜ୍ଞୀ କୁହାଯାଉଥିଲା । ସାହିତ ସର୍ଜନା ନିମନ୍ତେ ସେ ଓଡ଼ିଶା ସାହିତ୍ୟ ଏକାଡେମୀ ସମ୍ବର୍ଦ୍ଧନା ସମେତ ଅନେକ ପୁରସ୍କାର ପାଇଥିଲେ । ସାହିତ୍ୟ ସର୍ଜନା ଗାୟତ୍ରୀ ୨୫ଟି ଉପନ୍ୟାସ ଓ ୨୦୦ରୁ ଉର୍ଦ୍ଧ କ୍ଷୁଦ୍ର ଗଳ୍ପ ରଚନା କରିଥିଲେ । ତାଙ୍କ ଉପନ୍ୟାସକୁ ୧୯୮୩ ମସିହାରେ କାବେରୀ ଚଳଚ୍ଚିତ୍ର ନିର୍ମାଣ କରାଯାଇଥିଲା । ରଚନାବଳୀ ମାଧବୀର ମଧୁରାତି ମୃଗତୃଷ୍ଣାର ଇତିହାସ ସାତ ସାଗର ତେର ନଈ ସୂର୍ଯ୍ୟ ପରାଗ ବ୍ୟକ୍ତିଗତ ଜୀବନ ଗାୟତ୍ରୀ ୧୯୩୦ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ପୁତ୍ର ଶଙ୍କର ବସୁ ମଲ୍ଲିକ ମଧ୍ୟ ଜଣେ ଅଭିନେତା । ତାଙ୍କ ଅନ୍ୟ ପୁତ୍ରଙ୍କ ନାମ ଗୌରୀ ବସୁ ମଲ୍ଲିକ । ବାର୍ଦ୍ଧକ୍ୟ ଜନିତ ରୋଗରେ ପୀଡ଼ିତ ହୋଇ ସେ ୨୦୧୩ ମସିହା ନଭେମ୍ବର ୧୫ ତାରିଖରେ ଇହଧ୍ୟାମ ତ୍ୟାଗ କରିଥିଲେ ।
ରବି ମଲ୍ଲିକ  (ଜନ୍ମ: ୨୧ ମଇ ୧୯୬୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବି ମଲ୍ଲିକ ୧୯୬୨ ମସିହାର ମଇ ମାସ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭବାନୀ ମଲ୍ଲିକ ଓ ପତ୍ନୀଙ୍କ ନାମ ମାଳତି ଦେବୀ । ରାଜନୈତିକ ଜୀବନ ରବି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଭାବରେ ଥରେ କାର୍ଯ୍ୟ କରିଛନ୍ତି ।
କୁକୁରିପା ଓ କୁକ୍କୁରୀପା ଏଠାକୁ ଫେରା ଆଣିଥାନ୍ତି । କୁକୁରୀପା ବୌଦ୍ଧ ଧର୍ମର ଜଣେ ମହାସିଦ୍ଧ ଥିଲେ । ଜୀବନକାଳ ସେ ପୁରାତନ ଭାରତର ଓଡ଼ିଶାରେ ଜନ୍ମ ଓ ବସବାସ କରୁଥିଲେ । ସେ ବଜ୍ରଯାନରେ ବିଶେଷ ସାଧନା କରିଥିଲେ । ତାଙ୍କର ଭ୍ରମଣ କାଳରେ ସେ ଭୋକିଲା କୁକୁରଟିଏ ଏକ ବୁଦା ମୂଳରୁ ପାଇଥିଲେ । କରୁଣାରେ ସେ ତାହାକୁ ଖୁଆଇଥିଲେ ଓ ପାଖରେ ରଖି ପାଳିଥିଲେ । ସେ ତାଙ୍କ ପାଖରେ ରହିଥିଲା ଓ ଗୁହାଟିଏ ଖୋଜି ପାଇଥିଲା ଯେଉଁଠାରେ ସେ ଅଧିକ କାଳ ଧରି ନିରବଚ୍ଛିନ୍ନ ଯୋଗ ସାଧନା କରିପାରୁଥିଲେ ଓ କୁକୁରୀଟି ଗୁମ୍ଫାର ବାହାରେ ଜଗିବସୁଥିଲା । ଲାମା ସୂର୍ଯ୍ୟ ଦାସଙ୍କ ମତରେ: ଜ୍ଞାନ-ଡାକିଣୀ ତାଙ୍କୁ କହିଥିଲାକୁକୁରୀପା ମାୟା ମୋହରୁ ମୁକ୍ତ । ସେ କୁଡ଼ିଆରେ ଶୋଇପାରନ୍ତି, କୁକୁରୀ ସହ ବୁଲିପାରନ୍ତି, ନିଜର ବୋଲି କିଛି ନଥାଏ, ଗାନ-ବାଜଣା କରନ୍ତି ନାହିଁ, ତାଙ୍କ ପାଖରେ ଶୁଆ ନଥାଏ କି ବାଦନ ଯନ୍ତ୍ର ନଥାଏ କିମ୍ବା ଧର୍ମ ପୋଥି ନଥାଏ । ଯେହେତୁ ସେ କୌଣସି ମହାନୁଭବଙ୍କ ଉପରେ ନିର୍ଭର କରିନଥାନ୍ତି ଓ ମହା-ବୋଧିର ଅଧିକାରୀ, ଆମ୍ଭେ ନଭଚାରୀ-ଡାକିଣୀ ଗଣ ତାହାଙ୍କ ସେବା ନିମନ୍ତେ ଖଞ୍ଜା ଓ ବାଧ୍ୟ । ରଚନାବଳୀ କୁକୁରୀପା ତାହାଙ୍କର ଚର୍ଯାପଦର ଅନେକ ରଚନା ନିମନ୍ତେ ଖ୍ୟାତ ।
ଆମ୍ଫେପ୍ରାମୋନ, ଯାହା ଡାଇଥାଇଲପ୍ରୋପିଅନ ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ମେଦବହୁଳତାର ସ୍ୱଳ୍ପକାଳୀନ ଚିକିତ୍ସାରେ ବ୍ୟବହୃତ ହୁଏ । ଏହା ଖାଦ୍ୟ ଏବଂ ବ୍ୟାୟାମ ସହିତ ଏକତ୍ର ବ୍ୟବହୃତ ହୁଏ । କିଛି ସପ୍ତାହ ପରେ ଏହାର ବ୍ୟବହାର ସୁପାରିଶ କରାଯାଏ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଧୈର୍ଯ୍ୟ, ଶୋଇବାରେ ଅସୁବିଧା, ମୁଣ୍ଡବିନ୍ଧା, ଶୁଖିଲା ପାଟି, ଝାଳ ବୋହିବା, ଅଇ, କୋଷ୍ଠକାଠିନ୍ୟ ଏବଂ ତୃଷା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଟ୍ରିଆଲ୍ ଫିଇବ୍ରିଲେସନ୍, ସାଇକୋସିସ୍, ଅପବ୍ୟବହାର ଏବଂ ଫୁସଫୁସ ଉଚ୍ଚ ରକ୍ତଚାପ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଆମ୍ଫେଟାମାଇନ୍ ପରି ଏକ ଉତ୍ତେଜକ ଔଷଧ । ୧୯୫୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆମ୍ଫେପ୍ରାମୋନ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଷ୍ଟ୍ରରେ ୭୫ ମିଗ୍ରାର ୩୦ଟି ବଟିକାର ମୂଲ୍ୟ ପ୍ରାୟ ୨୦ ଡଲାର  ଯୁକ୍ତରାଷ୍ଟ୍ରରେ ଏହା ଏକ ଚତୁର୍ଥ ନିୟନ୍ତ୍ରିତ ସୂଚୀ ପଦାର୍ଥ ।
ଦେବୀ ମାତଙ୍ଗୀ ଦଶ ମହାବିଦ୍ୟାଙ୍କ ମଧ୍ୟରୁ ଅନ୍ୟତମ । ସେ ହେଉଛନ୍ତି ଶ୍ୟାମବର୍ଣ୍ଣା, ତ୍ରିନୟନା, ଲଲାଟରେ ଅର୍ଦ୍ଧଚନ୍ଦ୍ରା, ଦେବୀ ହାସ୍ୟମୟୀ, ହସ୍ତରେ ଅଙ୍କୁଶ, ପାଶ ଧାରଣ କରି ଥାଆନ୍ତି । କୁବ୍‌ଜିକା ତନ୍ତ୍ରରେ ବର୍ଣ୍ଣିତ ଯେ ଦେବୀ ମତଙ୍ଗାସୁରକୁ ବଧ କରିଥିବାରୁ ମାତଙ୍ଗୀ ନାମରେ ପରିଚିତା । ଦେବୀ ଭକ୍ତକୁ ସମସ୍ତ ବିପଦରୁ ପରିତ୍ରାଣ କରି ଥାଆନ୍ତି । ପୁରାକାଳରେ ନାନା ବୃକ୍ଷ ଶୋଭିତ କଦମ୍ବ କାନନରେ ସମସ୍ତ ପ୍ରାଣୀମାନଙ୍କୁ ବଶୀଭୂତ କରିବା ପାଇଁ ମାତଙ୍ଗ ମୁନି ଏକଶତ ହଜାର ବର୍ଷ ତପସ୍ୟାରତ ଥିଲେ । ତାଙ୍କର ତପସ୍ୟା ଫଳରେ ଦେବୀ ମାତଙ୍ଗୀଙ୍କ ନେତ୍ରରୁ ତେଜ ଉତ୍ପନ ହେଲା । ସେହି ତେଜରାଶିରୁ ଶ୍ୟାମଳ ରୂପିଣୀ ରାଜମାତଙ୍ଗୀ ଉତ୍ପନ ହେଲେ । ଦେବୀ- ମାତଙ୍ଗିନୀ, ଉଚ୍ଚିଷ୍ଟା ମାତଙ୍ଗୀ, ସୁର୍ମୁଖୀ ମାତଙ୍ଗୀ, ବଶ୍ୟ ମାତଙ୍ଗୀ ଏବଂ କର୍ଣ୍ଣମାତଙ୍ଗୀ ନାମରେ ପୂଜିତା । ସାଧକ ନିଜର କାର୍ଯ୍ୟ ସାଧନ ପାଇଁ ବିଭିନ୍ନ ମାତଙ୍ଗୀଙ୍କୁ ଆରାଧନା କରିଥାଏ । ସର୍ବକାର୍ଯ୍ୟ ସିଦ୍ଧି ପାଇଁ ଉଚ୍ଛିଷ୍ଟ ମାତଙ୍ଗୀ, ବଶୀକରଣ ପାଇଁ ବଶ୍ୟମାତଙ୍ଗୀ, କର୍ଣ୍ଣରେ ଶୁଣିବା ପାଇଁ କର୍ଣ୍ଣମାତଙ୍ଗୀ ପ୍ରଭୃତି ସାଧନା କରାଯାଏ ।
ଦିଗ ଜାଣିବାରେ ସାହାଯ୍ୟ କରୁଥିବାରୁ କମ୍ପାସକୁ ଦିଗବାରେଣୀ ମଧ୍ୟ କୁହାଯାଏ । ପୃଥିବୀ ଅକ୍ଷର ଚୁମ୍ବକୀୟ ପ୍ରଭାବଦ୍ୱାରା କମ୍ପାସର କଣ୍ଟା ସର୍ବଦା ଉତ୍ତର ଦକ୍ଷିଣ ହୋଇ ରହିଥାଏ । ପୂର୍ବେ ବିଶାଳ ସମୁଦ୍ର ବକ୍ଷରେ ଜାହାଜ ଯାତ୍ରା କାଳରେ ନାବିକମାନେ ପାଖରେ ଗୋଟିଏ କମ୍ପାସ ରଖୁଥିଲେ । ଏହା ସାହାଯ୍ୟରେ ସମୁଦ୍ର ମଧ୍ୟରେ ଦିଗ ଚିହ୍ନି ପାରି ଦୂର ଦେଶରେ ପହଞ୍ଚି ପାରୁଥିଲେ । ପ୍ରଥମେ ଚୀନ ଦେଶରେ କମ୍ପାସର ବ୍ୟବହାର ହୋଇଥିଲା । ଖ୍ରୀଷ୍ଟପୂର୍ବ ୨୪୭ ମସିହାରେ ଚୀନରେ ଏହାର ଉଦ୍ଭାବନ ହୋଇଥିବାର ଜଣା ପଡ଼ିଛି । ତାହା ପ୍ରାକୃତିକ ଚୁମ୍ବକ ପଥର ବା ଲୋଡ଼ଷ୍ଟୋନରେ ତିଆରି ହୋଇଥିଲା । ଠିକ୍ ଚାମଚ ଆକାରର ଏକ ଚୁମ୍ବକ ପଥରଖଣ୍ଡକୁ ବ୍ରୋଞ୍ଜ ଥାଳିଟିରେ ରଖି ତାହାର ନିର୍ମାଣ କରାଯାଇଥିଲା । ସେତେବେଳେ ତାହାକୁ ନୌଯାତ୍ରାରେ ବ୍ୟବହାର କରାଯାଉନଥିଲା । ତାହାକୁ ପ୍ରଥମେ ଚୀନରେ ଫେଙ୍ଗଶୁଇରେ ବ୍ୟବହାର କରାଯାଉଥିଲା । ଏହି ବିଦ୍ୟାରେ ଭାଗ୍ୟ ନିରୂପଣ ବା ଗୃହ ତିଆରି କାମରେ କମ୍ପାସର ବ୍ୟବହାର ହେଉଥିଲା । ମାତ୍ର ଏକାଦଶ ଶତାବ୍ଦୀ ପରେ ଏହାକୁ ନୌଯାତ୍ରାରେ ବ୍ୟବହାର କରାଗଲା । ଏହାପରେ ଏହା ଆରବ ବ୍ୟବସାୟୀମାନଙ୍କ ମାଧ୍ୟମରେ ଆରବ ଦେଶରେ ପହଞ୍ଚିଲା । ସେଠାରୁ ୟୁରୋପ ମହାଦେଶ ଭାରତକୁ କମ୍ପାସ ଆସିଲା । ୟୁରୋପୀୟମାନେ ଏହି କମ୍ପାସ ବ୍ୟବହାର କରି ପୃଥିବୀର ଅନେକ ଦେଶ ଓ ମହାଦେଶ ଆବିଷ୍କାର କରିଥିଲେ । ଭାରତରେ ଏହାର ଗଠନ ଅଲଗା ଥିଲା । ଗୋଟିଏ କପ ତେଲ ମଧ୍ୟରେ ମାଛ ଆକୃତିର ଚୁମ୍ବକ ପଥରଟିକୁ ରଖାଯାଇ ଥିଲା । ତେଣୁ ତାହା ମତ୍ସ୍ୟ ଯନ୍ତ୍ର ନାମରେ ପରିଚିତ ହୋଇଥିଲା । କମ୍ପାସ ଠିକ୍ ଗୋଟିଏ ଘଡ଼ି ପରି ହୋଇଥାଏ । ଏଥିରେ ଗୋଟିଏ ସୂଚୀ ଚୁମ୍ବକ ରହିଥାଏ । ଚୁମ୍ବକଟିକୁ ଗୋଟିଏ ଧାତବ ଖୋଳ ମଧ୍ୟରେ ରଖାଯାଇଥାଏ । ତାହାର ଉପର ପାଖରେ ଗୋଟିଏ କାଚ ଢାଙ୍କୁଣି ଲାଗିଥାଏ । ଖୋଳ ମଧ୍ୟରେ ଗୋଟିଏ ଗୋଲାକାର ଚକତି ରଖାଯାଇଥାଏ । ତାହାର ଚାରି ପାଖରେ ୦୦ରୁ ୩୬୦୦ ପର୍ଯ୍ୟନ୍ତ ଅଙ୍କନ କରାଯାଇଥାଏ । ସେଥିରେ ଉତ୍ତର, ଦକ୍ଷିଣ, ପୂର୍ବ, ପଶ୍ଚିମ ଆଦି ଦିଗ ଦର୍ଶାଇ ଦିଆଯାଇଥାଏ । ଚକତିଟିର କେନ୍ଦ୍ର ଭାଗରେ ଗୋଟିଏ ଦଣ୍ଡ ଉପରେ ସୂଚୀ ଚୁମ୍ବକଟିକୁ ରଖାଯାଇଥାଏ । ଏହା କମ୍ପାସ ମଧ୍ୟରେ ଚୁମ୍ବକଟି ସବୁବେଳେ ଉତ୍ତର ଦକ୍ଷିଣ ହୋଇ ରହୁଥାଏ । ସମୁଦ୍ର ଯାତ୍ରା ସମୟରେ ଏଥିରୁ ଜାହାଜର ଗତି ପଥ ଓ ଦିଗ ସମ୍ପର୍କରେ ଏଥିରୁ ସୂଚନା ମିଳିଥାଏ । କମ୍ପାସଟିରେ ଥିବା ସୂଚୀ ଚୁମ୍ବକଟି ସବୁବେଳେ ଉତ୍ତର ଦକ୍ଷିଣ ହୋଇ ରହିବା ପଛରେ ଗୋଟିଏ କାରଣ ରହିଛି । ଆମ ପୃଥିବୀର କେନ୍ଦ୍ର ଭାଗରେ ଗୋଟିଏ ବଡ଼ ଦଣ୍ଡ ଚୁମ୍ବକ ରହିଛି । ଏହାକୁ ଭୂ-ଚୁମ୍ବକ କହନ୍ତି । ତାହା ପୃଥିବୀର ଅକ୍ଷ ସହିତ ପ୍ରାୟ ୧୮୦ କୋଣ ଅଙ୍କନ କରି ରହିଥାଏ । ଏହାର ଦକ୍ଷିଣ ମେରୁ ପୃଥିବୀର ଉତ୍ତର ମେରୁ ସିଧା ଓ ଚୁମ୍ବକଟିର ଉତ୍ତର ମେରୁ ପୃଥିବୀର ଦକ୍ଷିଣ ମେରୁ ଆଡ଼କୁ ରହିଥାଏ । ତେଣୁ କମ୍ପାସରେ ସୂଚୀଟିର ଉତ୍ତର ମେରୁ ସବୁବେଳେ ପୃଥିବୀର ଉତ୍ତର ମେରୁ ଆଡ଼କୁ ଓ ଦକ୍ଷିଣ ମେରୁ ପୃଥିବୀର ଦକ୍ଷିଣ ମେରୁ ଆଡ଼କୁ ରହିଥାଏ । ଅବଶ୍ୟ ଏହି କମ୍ପାସରେ କେତେକ ଦୋଷ ହେତୁ ଆଜିକାଲି ଗାଇରୋକମ୍ପାସ ପରି ଉନ୍ନତ କମ୍ପାସ ବ୍ୟବହୃତ ହେଉଛି ।
ଗ୍ରେଗୋରୀ ପାଞ୍ଜି ଅନୁସାରେ ୩ ଅପ୍ରେଲ ବର୍ଷର ୯୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୯୪ତମ  । ବର୍ଷ ଶେଷ ହେବା ପାଇଁ ଆଉ ୨୭୨ ଦିନ ବାକି ଅଛି ।
ମୌସୁମୀ ପରିଡ଼ା  (ଜନ୍ମ: ୧୯ ଜୁନ ୧୯୭୫) ଜଣେ ଅଧ୍ୟାପିକା ଓ ଓଡ଼ିଆ ସାହିତ୍ୟିକା  । ସେ ଗଳ୍ପ, ଉପନ୍ୟାସ, କବିତା ଓ ପ୍ରବନ୍ଧ ଆଦି ସାହିତ୍ୟ ରଚନା କରିଛନ୍ତି । ଓଡ଼ିଆ ବ୍ୟତୀତ ହିନ୍ଦୀ ଏବଂ ଇଂରାଜୀ ସାହିତ୍ୟରେ ମଧ୍ୟ ସେ ସାହିତ୍ୟ ରଚନା କରିଛନ୍ତି । ଜୀବନୀ ପ୍ରାରମ୍ଭିକ ଜୀବନ ସେ ଓଡ଼ିଶାର ଜଗତସିଂହପୁର ଜିଲ୍ଲାସ୍ଥିତ ଅଲଣାହାଟଠାରେ ୧୯୭୫ ଜୁନ ୧୯ରେ ଜନ୍ମନେଇଥିଲେ । ସାହିତ୍ୟ ରଚନା ସେ ସ୍କୁଲଜୀବନରୁ କବିତା ଲେଖିବା ଆରମ୍ଭ କରିଥିଲେ । ପ୍ରଥମ କବିତା ଅଲଣାହାଟ ସ୍କୁଲରେ ପଢ଼ୁଥିବା ବେଳେ,ସ୍କୁଲ ପତ୍ରିକା ପାରିଜାତରେ ପ୍ରକାଶ ପାଇଥିଲା । ସେ ପେଶାରେ ଜଣେ ଅଧ୍ୟାପିକା ।
ବିଭୁ ମହାପାତ୍ର ଜଣେ ଆନ୍ତର୍ଜାତିକ ଖ୍ୟାତିସମ୍ପନ୍ନ ଫ୍ୟାସନ ଡିଜାଇନର । ସେ ୧୯୭୨ ମସିହା ଜୁନ ମାସ ୭ ତାରିଖରେ ରାଉରକେଲାଠାରେ ଜନ୍ମଗ୍ରହଣ କରିଥିଲେ । ୧୯୯୬ ମସିହାରେ ଜନ୍.ଏମ୍.ହଣ୍ଟସମ୍ୟାନ ସ୍କୁଲ ଅଫ ବିଜିନେସରୁ ଅର୍ଥନୀତିରେ ସ୍ନାତକୋତ୍ତର ଉପାଧୀ ଅର୍ଜନ କରିଥିଲେ । ୧୯୯୭ ମସିହାରେ, ନ୍ୟୁୟର୍କର ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରେ ଫ୍ୟାସନ ପାଠ୍ୟକ୍ରମରେ ଯୋଗଦାନ କରିଥିଲେ । ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରେ ପଢ଼ିବା ସମୟରେ ହିଁ ସେ ବର୍ଷର ଶ୍ରେଷ୍ଠ ସାନ୍ଧ୍ୟ ପୋଷାକ ଡିଜାଇନର ଭାବରେ ପୁରସ୍କୃତ ହୋଇଥିଲେ । ଫ୍ୟାସନ ଇନଷ୍ଟିଚ୍ୟୁଟ ଅଫ ଟେକନୋଲୋଜୀରୁ ପାସ କରିବା ପରେ ତାଙ୍କୁ  'ହଲଷ୍ଟନ'  ପକ୍ଷରୁ ସହାୟକ ଡିଜାଇନର ଭାବରେ କାମ କରିବାର ସୁଯୋଗ ମିଳିଥିଲା । ୧୯୯୯ ମସିହାରେ ତାଙ୍କୁ  'ଜେ.ମେଣ୍ଡେଲ' ର ଡିଜାଇନ ଡାଇରେକ୍ଟର ରୂପେ ନିଜୁକ୍ତି ମିଳିଥିଲା ଓ ଆଗାମୀ ୧୦ ବର୍ଷ ଭିତରେ ସେ  'ଜେ.ମେଣ୍ଡେଲ' କୁ ଏକ ଯୁବସୁଲଭ ରୂପ ଦେବାରେ ସଫଳ ହୋଇଥିଲେ । ଏହି ସମୟରେ ତାଙ୍କ କାମର ଚର୍ଚ୍ଚା  'ଷ୍ଟାଇଲ ଡଟ କମ' ,  'ଡିଏନଏ' ,  'ନ୍ୟୁୟର୍କ ମାଗାଜିନ' , 'ଫୋର୍ବସ ମାଗାଜିନ' ,  'ଭୋଗ୍'  ଆଦି ପ୍ରମୁଖ ଫ୍ୟାସନ ମାଗାଜିନରେ ବରାବର ହୋଇଆସୁଥିଲା । ୨୦୦୮ ମସିହାରେ ସେ  'ଜେ.ମେଣ୍ଡେଲ' ରୁ ଇସ୍ତଫା ଦେଇ ନିଜର ସ୍ୱତନ୍ତ୍ର କାମ ଆରମ୍ଭ କଲେ । ସେବେଠାରୁ ସେ ନ୍ୟୁୟର୍କରେ ରହି ଫ୍ୟାସନ କ୍ଷେତ୍ରରେ ନିଜ ପାଇଁ ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛନ୍ତି । ତାଙ୍କଦ୍ୱାରା ନିର୍ମିତ ପୋଷାକକୁ  'ଆଞ୍ଜେଲିନା ଜୋଲି' ,  'କେଟ ବ୍ଲାଞ୍ଚେଟ' ,  'ସିଏନା ମିଲର' ,  'ଗ୍ଲେନ କ୍ଲୋଜ' ,  'କଟ୍ରିନା କେଫ' ,  'ଦୀପିକା ପାଦୁକୋନ'  ଆଦି ବହୁ ବିଶିଷ୍ଟ ମହିଳାମାନେ ପରିଧାନ କରି, ତାଙ୍କୁ ଜଣେ ଉଚ୍ଚକୋଟିର ଡିଜାଇନରର ମାନ୍ୟତା ପ୍ରଦାନ କରିଛନ୍ତି । ନିକଟ ଅତୀତରେ ଆମେରିକାର ପ୍ରଥମ ମହିଳା, ରାଷ୍ଟ୍ରପତି ବରାକ ଓବାମାଙ୍କ ପତ୍ନୀ ମିସେଲ ଓବାମା ମଧ୍ୟ ବିଭୁ ମହାପାତ୍ରଙ୍କଦ୍ୱାରା ପ୍ରସ୍ତୁତ ପୋଷାକ ପରିଧାନ କରିଥିଲେ । ବର୍ତ୍ତମାନ ସେ ଓଡ଼ିଶାର ବସ୍ତ୍ରକଳାକୁ ଉପଯୋଗ କରି, ଏହାକୁ ଏକ ନୂତନ ରୂପରେ ପ୍ରସ୍ତୁତ କରିବାକୁ ଚେଷ୍ଟାରତ ।
ମିଟୋଟେନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଲିସୋଡ୍ରେନ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଆଡ୍ରେନୋକର୍ଟିକାଲ୍ କର୍କଟ ଏବଂ କୁସିଙ୍ଗ ସିଣ୍ଡ୍ରୋମର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ଚିକିତ୍ସା ଅବଧିରେ ଅନେକ ସମୟରେ କର୍ଟିକୋଷ୍ଟିରଏଡ ଆବଶ୍ୟକ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ଅଇ, ତରଳ ଝାଡ଼ା, ନିଦ୍ରାହୀନତା ଏବଂ ରାସ ହୋଇପାରେ । ଅନ୍ୟାନ୍ୟ ଜଟିଳତାରେ କର୍କଟରୁ ରକ୍ତସ୍ରାବ, ମସ୍ତିଷ୍କର କ୍ଷତି ଏବଂ ଆଡ୍ରେନାଲ୍ ଅଭାବ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଆଡ୍ରେନାଲ କର୍ଟେକ୍ସକୁ ଅବରୋଧ କରି କାମ କରେ କାର୍ଯ୍ୟକ୍ଷମ ହୁଏ । ୧୯୬୦ ମସିହାରେ ଡାକ୍ତରୀ ବ୍ୟବହାର ପାଇଁ ମିଟୋଟେନ ପ୍ରବର୍ତ୍ତିତ ହୋଇଥିଲା । ଯୁକ୍ତରାଜ୍ୟରେ ୦.୫ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୫୯୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୧୦୦ ଡଲାର ଅଟେ ।
ନୃସିଂହନାଥ ମନ୍ଦିର, ବରଗଡ଼ ଜିଲ୍ଲାର ଗନ୍ଧମାର୍ଦ୍ଦନ ପର୍ବତ ପାଦଦେଶରେ ଅବସ୍ଥିତ ଏକ ପୌରାଣିକ ମନ୍ଦିର । ଏହା ତ୍ରୟୋଦଶ ଶତାବ୍ଦୀରେ ନିର୍ମିତ ବୈଷ୍ଣବ ମନ୍ଦିର ଯେଉଁଠାରେ ଭଗବାନ ନୃସିଂହ ବିରାଡ଼ି ବା ମାର୍ଜାର ରୂପେ ପୂଜା ପାଉଛନ୍ତି । ପାଟଣାଗଡ଼ର ରାଜା ବୈଜଳ ସିଂହ ଦେବ ୧୩୧୩ ଶତାବ୍ଦୀରେ ନିର୍ମାଣ କରାଇଥିଲେ । ଏହା ମାତ୍ର ୪୫ ଫୁଟ୍‌ ଉଚ୍ଚ ଓ ଏହାର ଦୁଇଟି ଭାଗ ରହିଛି । ପ୍ରଥମଟିରେ ନୃସିଂହନାଥଙ୍କ ବିଗ୍ରହ ପୂଜା ପାଉଥିବା ବେଳେ ଅନ୍ୟଟିରେ ଜଗମୋହନ ପୂଜା ପାଆନ୍ତି । ପୌରାଣିକ କିମ୍ବଦନ୍ତୀ ଅନୁଯାୟୀ ଏହି ଅଞ୍ଚଳରେ ଏକଦା ଗୋଟିଏ ଶକ୍ତିଶାଳୀ ଅସୁର ଉପଦ୍ରବ କରୁଥିଲା । ବିଷ୍ଣୁ ତାକୁ ମାରିବାକୁ ବାହାରିବାରୁ ସେ ମୂଷା ରୂପ ଧରି ଗୋଟିଏ ଗାତ ଭିତରେ ପଶିଯାଇଥିଲା । ବିଷ୍ଣୁ ସଙ୍ଗେ ସଙ୍ଗେ ବିଡ଼ାଳ ରୂପ ଧାରଣ କରି ତାକୁ ଖାଇବା ପାଇଁ ସେଠାରେ ବସି ରହିଲେ । ମୂଷିକ ଦୈତ୍ୟ କିନ୍ତୁ ସେ ଗାତରୁ ବାହାରିଲା ନାହିଁ । କୁହାଯାଏ ଯେ ସେହି ଦିନଠାରୁ ମୂଷିକ ଦୈତ୍ୟର ଆତଙ୍କରୁ ଲୋକମାନଙ୍କୁ ରକ୍ଷା କରିବା ସହ ମୂଷିକ ଦୈତ୍ୟକୁ ସେଠାରେ ଜଗି ରହିଛନ୍ତି ।
ମଞ୍ଚଶ୍ରୀ ସତ୍ୟନାରାୟଣ ପଣ୍ଡା ଜଣେ ନାଟ୍ୟକାର ଓ ଗୀତିକାର ଥିଲେ । ସଂସ୍କୃତ, ଇଂରାଜୀ, ତେଲୁଗୁ, ବଙ୍ଗଳା ଓ ଓଡ଼ିଆ ଭାଷାରେ ତାଙ୍କର ଅଭିଜ୍ଞତା ଥିଲା । ତାଙ୍କର ଜନ୍ମସ୍ଥାନ ଗାରାବନ୍ଧ, ପାରଳାଖେମୁଣ୍ଡି ଅଟେ। ଅବଦାନ ତାଙ୍କ ଲିଖିତ ଓ ନିର୍ଦ୍ଦେଶିତ ନାଟକ ଓଡ଼ିଶାର ଅନେକ ସ୍ନାନରେ ଅଭିନୀତ ହୋଇ ପ୍ରଶଂସା ପାଇଥିଲା । ନାଟ୍ୟଗୁରୁ ଅପନ୍ନା ପରିଛାଙ୍କଠାରୁ ନାଟ୍ୟଶିକ୍ଷା ପ୍ରାପ୍ତ କରିଥଲେ ସତ୍ୟନାରାୟଣ ପଣ୍ଡା । ତାଙ୍କ ରଚିତ ସାହିତ୍ୟ ଓ ନାଟ୍ୟକୃତି ମଧ୍ୟରେ ଉପନ୍ୟାସ  ' ବିଜୟ କୁମାର' , ନୃତ୍ୟନାଟିକା  ଶକୁନ୍ତଳା , ନାଟକ  ଉତ୍କଳ ବିଜେତା ,  ସମ୍ରାଟ ଅଶୋକ ,  ଉର୍ବଶୀ ,  ସତୀ ସାବିତ୍ରୀ ,  ସ୍ୱର୍ଗର ଅତୀବ ସୁନ୍ଦରୀ , ମର୍ଭର ଦାନବ  ଉଲ୍ଲେଖଯୋଗ୍ୟ । ଓଡ଼ିଆ କଥାଚିତ୍ରକୁ ଅବଦାନ ଆଧୁନିକ ଗୀତ ସଂଯୋଜନାରେ ଆଦିବାସୀ ସଂଗୀତକୁ ବ୍ୟବହାର କରି ସଂଗୀତ କ୍ଷେତ୍ରରେ ସେ ନବଦିଗନ୍ତ ସୃଷ୍ଟି କରିଥିଲେ । ଗୀତିକବିତା ରଚନା କ୍ଷେତ୍ରରେ ମଧ୍ୟ ତାଙ୍କର ଅସାମାନ୍ୟ ଅବଦାନ ରହିଛି । ଶ୍ରୀ ଶ୍ରୀ ମହାଲକ୍ଷ୍ମୀ ପୂଜା କଥାଚିତ୍ରର ସବୁ ଗୀତ ସେ ରଚନା କରିଥିଲେ । ସତ୍ୟନାରାୟଣ ପଣ୍ଡା ଏହି କଥାଚିତ୍ରର ସଂଳାପ ଓ ପଟ୍ଟକଥା ରଚୟିତା ମଧ୍ୟ ଥିଲେ । ଓଡ଼ିଆ ଚଳଚ୍ଚିତ୍ର ସହ ଏହା ତାଙ୍କର ଏକମାତ୍ର ସଂପୃକ୍ତି ଥିଲା । ଓଡ଼ିଆ ସମେତ ସଂସ୍କୃତ, ବଙ୍ଗଳା, ତେଲୁଗୁ ଓ ସଂସ୍କୃତ, ହିନ୍ଦୀ ଆଦି ସହିତ୍ୟରେ ବିଶେଷ ଦକ୍ଷତା ରହିଥିଲା ।
ଜ୍ୱାଇଁ ପୁଅ, ୧୯୮୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଧୀରେନ ଗୁପ୍ତା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ କର ଏହି କଥାଚିତ୍ରଟି ସ୍ୱର ସଂଯୋଜନା କରିଥିଲେ । ଉତ୍ତମ ମହାନ୍ତି ମିଟୁ ମୁଖାର୍ଜୀ ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ ଶରତ ପୂଜାରୀ ଧୀର ବିଶ୍ୱାଳ ନରେନ୍ଦ୍ର ବେହେରା ଝରଣା ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଉତ୍ତମ ମହାନ୍ତି ମିଟୁ ମୁଖାର୍ଜୀ ଶ୍ୟାମଳେନ୍ଦୁ ଭଟ୍ଟାଚାର୍ଯ୍ୟ ଶରତ ପୂଜାରୀ ଧୀର ବିଶ୍ୱାଳ ନରେନ୍ଦ୍ର କୁମାର ବେହେରା ଝରଣା ଦାସ କାହାଣୀ ଗୀତ ଏବଂ ସଙ୍ଗୀତ ପ୍ରଫୁଲ୍ଲ କର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଗୀତା ଦାଶ, ମହମ୍ମଦ ସିକନ୍ଦର ଆଲମ, ପ୍ରଫୁଲ୍ଲ କର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ରକ୍ତମେହ ବା ହେମାଚୁରିଆ  (ଇଂରାଜୀ ଭାଷାରେ ) ରୋଗରେ ମୂତ୍ରରେ ରକ୍ତ ଥାଏ, ବିଶେଷ ଭାବରେ ଲାଲ ରକ୍ତ କଣିକାର ଉପସ୍ଥିତି ଲକ୍ଷ କରାଯାଏ  ଯନ୍ତ୍ରଣା ଉପସ୍ଥିତ ଥାଇପାରେ କିମ୍ବା ନ ଥାଇପାରେ  ମୂତ୍ରରେ ରକ୍ତ ଜମାଟ ମଧ୍ୟ ହୋଇପାରେ। ବୃକ୍‌କର ଗ୍ଲୋମେରୁଲସ୍ ଜଡ଼ିତ ହେବା ଉପରେ ଏହାର କାରଣଗୁଡିକ ବିଭକ୍ତ କରାଯାଏ  ଯେଉଁମାନେ ଗ୍ଲୋମେରୁଲସ୍ ସହିତ ଜଡ଼ିତ ଥିବା ରୋଗ ଗୁଡ଼ିକ: ନେଫ୍ରୋଟିକ୍ ସିଣ୍ଡ୍ରୋମ, ମେମ୍ବ୍ରାନୋପ୍ରୋଲିଫରେଟିଭ୍ ଗ୍ଲୋମେରୁଲୋନେଫ୍ରାଇଟିସ୍, ଆଲପୋର୍ଟ ସିଣ୍ଡ୍ରୋମ ଏବଂ ଆଇଜିଏ ନେଫ୍ରୋପାଥି ଅନ୍ତର୍ଭୁକ୍ତ । ଗ୍ଲୋମେରୁଲସ୍ ସହିତ ଜଡ଼ିତ ନଥିବା କାରଣଗୁଡ଼ିକ ମଧ୍ୟରେ ମୂତ୍ରନଳୀ ସଂକ୍ରମଣ, ପ୍ରୋଷ୍ଟାଟାଇଟିସ୍, ଜ୍ୱର, କର୍କଟ, ବୃକ୍‌କ ପଥର, ବ୍ୟାୟାମ ଏବଂ ରକ୍ତସ୍ରାବ ସମସ୍ୟା ଅନ୍ତର୍ଭୁକ୍ତ। ଯୋନୀ ରକ୍ତସ୍ରାବ, ଖାଦ୍ୟନଳୀ ରକ୍ତସ୍ରାବ, ଏବଂ କିଛି ଔଷଧ କିମ୍ବା ପରିସ୍ରାକୁ ଲାଲ କରିଦେଉଥିବା ଖାଦ୍ୟ ଯୋଗୁ ମୂତ୍ର ଲାଲ ଦେଖାଯାଏ କିନ୍ତୁ ସେଥିରେ ରକ୍ତ ମିଶ୍ରିତ ହୋଇନଥାଏ  ପରିସ୍ରା ଅନୁଶୀଳନ କରି ରୋଗ ନିର୍ଣ୍ଣୟ ସାଧାରଣତଃ କରାଯାଏ ଓ ଅଣୁବୀକ୍ଷଣ ଯନ୍ତ ସାହାଯ୍ୟରେ ମୂତ୍ର ପରୀକ୍ଷା କରି ସମର୍ଥନ କରାଯାଏ  ମୂତ୍ରରେ ପ୍ରୋଟିନ କିମ୍ବା ଲାଲ ରକ୍ତ କଣିକାର ଉପସ୍ଥିତି ଯୋଗୁ ଗ୍ଲୋମେରୁଲାର ଜଡ଼ିତ ଥିବା ସୂଚାଇପାରେ  ବୃକ୍‌କ ପଥର, ସିଷ୍ଟ କିମ୍ବା ଗୋଟାଳି ଉପସ୍ଥିତି ପାଇଁ ମେଡିକାଲ୍ ଇମେଜିଙ୍ଗ୍ ଉପଯୋଗୀ ହୋଇପାରେ  ସିସ୍ଟୋସ୍କୋପି   ସାହାଯ୍ୟରେ ମୂତ୍ରାଶୟ କର୍କଟ ରୋଗ ଚିହ୍ନଟ ଉପଯୋଗୀ ହୋଇପାରେ । ଗ୍ଲୋମେରୁଲାର କାରଣ ଥିବା ବ୍ୟକ୍ତିଙ୍କ ପାଇଁ ବୃକ୍‌କ ବାୟୋପ୍ସି ଉପଯୋଗୀ ହୋଇପାରେ। ମୂଳ କାରଣ ଉପରେ ଚିକିତ୍ସା ନିର୍ଭର କରେ  ଅନ୍ୟ କୌଣସି ଲକ୍ଷଣ ନଥାଇ ପରିସ୍ରାରେ ରକ୍ତ ଯଦି ଆସେ ଏବଂ ଯାଏ ଏବଂ କୌଣସି ଲକ୍ଷଣ ନଥାଏ, ତେବେ ସାଧାରଣ ପରୀକ୍ଷା କରି ତାହାର ଅନୁଶୀଳନ କରିବା ଯଥେଷ୍ଟ ହୁଏ । ଗୁରୁତ୍ୱପୂର୍ଣ୍ଣ ରକ୍ତସ୍ରାବ ହେଉଥିଲେ ଇଣ୍ଟରଭେନସନାଲ ରେଡିଓଲୋଜି ସାହାଯ୍ୟ ନିଆଯାଏ  ମୂତ୍ରରେ ରକ୍ତ ପଡ଼ିବା ଏକ ସାଧାରଣ କାରଣ ଯାହା ନିମନ୍ତେ ଲୋକମାନେ ସ୍ୱାସ୍ଥ୍ୟସେବା ଚାହାଁନ୍ତି।
କୋଟ୍ଟୟମ ଏକ ଭାରତୀୟ ପୌରପାଳିକା   ଅଟେ । ଏହା କେରଳର କୋଟ୍ଟୟମ ଜିଲ୍ଲା ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋଟ୍ଟୟମ ୧୧.୮୩୩୩ ଉତ୍ତର ଅକ୍ଷାଂଶ ଓ ୭୫.୫୬୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋଟ୍ଟୟମ ସହରର ମୋଟ ଜନସଂଖ୍ୟା ୫୧୯୬୦ ଅଟେ । ସେଥି ମଧ୍ୟରୁ ୪୮.୪୧% ଜଣ ପରୁଷ ହୋଇଥିବା ବେଳେ ୫୧.୫୯% ଜଣ ନାରୀ ଅଟନ୍ତି । କୋଟ୍ଟୟମର ସାକ୍ଷରତା ହାର ୮୫.୭୬% ଅଟେ । ଏହା ଜାତୀୟ ହାରଠାରୁ ୨୦.୯୨% ପ୍ରତିଶତ କମ ଅଟେ । ସେଥିରୁ ୪୧.୭୪% ପ୍ରତିଶତ ପୁରୁଷ ଓ ୪୪.୦୨% ନାରୀ ଅଟନ୍ତି । ୧୦.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କୋଟ୍ଟୟମର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । କୋଟ୍ଟୟମରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୯ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୩.୨ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୨୮୭୭.୧ / ହୋଇଥାଏ ।
ରାକ୍ଷୀ ବାନ୍ଧିଲି ମୋ ରଖିବ ମାନ, ୨୦୦୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରତିକାନ୍ତ କାନୁନ୍‌ଗୋ ଏବଂ ପ୍ରମୋଦ କୁମାର ସ୍ୱାଇଁ । ସୁଚିସ୍ମିତା କାନୁନ୍‌ଗୋ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟି ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମିହିର ଦାସ, ସିଦ୍ଧାନ୍ତ ମହାପାତ୍ର, ଅନୁ ଚୌଧୁରୀ । ଅସିତ ପତି, ଉତ୍ତମ ମହାନ୍ତି, ମୀନକେତନ, ସ୍ନିଗ୍ଧା ମହାନ୍ତି, ବୀଣା ମହାରଣା, ଦିପ୍ତି ପଣ୍ଡା, ଅଶୋକ, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ଅସିତ ପତି ଉତ୍ତମ ମହାନ୍ତି ମୀନକେତନ ସ୍ନିଗ୍ଧା ମହାନ୍ତି ବୀଣା ମହାରଣା ଦିପ୍ତି ପଣ୍ଡା ଅଶୋକ ଜୟୀରାମ ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଶ୍ରୀକାନ୍ତ ଗୌତମ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମଦ ଅଜିଜ୍, ସୁବାସ ଦାସ, ଅଭୟ ମିଶ୍ର, ଶକ୍ତି ମିଶ୍ର, ଇରା ମହାନ୍ତି, ପ୍ରିତିନନ୍ଦା ରାଉତରାୟ, ଅରବିନ୍ଦ ଷଡ଼ଙ୍ଗୀ, ଶୈଳଭାମା ମହାପାତ୍ର, ବାବୁଲ ସୁପ୍ରିଓ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।
ପ୍ୟାରୀମୋହନ ଆଚାର୍ଯ୍ୟ  (୫ ଅଗଷ୍ଟ ୧୮୫୧ - ୨୮ ଡିସେମ୍ବର ୧୮୮୧) ଜଣେ ଭାରତୀୟ ଐତିହାସିକ ଓ ସମ୍ପାଦକ ଥିଲେ  । ପ୍ୟାରୀମୋହନ ୨୦ ବର୍ଷ ବୟସରୁ ମଧୁସୂଦନ ରାଓ ଓ ଗୋବିନ୍ଦ ରଥଙ୍କ ସହିତ ମିଶି ଓଡ଼ିଆରେ ଉତ୍କଳ ପୁତ୍ର ନାମକ ସମ୍ବାଦପତ୍ର ଆରମ୍ଭ କରି ସେ ତାହାର ପ୍ରକାଶକ ଓ ସମ୍ପାଦକ ମଧ୍ୟ ଥିଲେ । ସେ ନିଜ ଉଦ୍ୟମରେ କଟକରେ ଏକ ବେସରକାରୀ ସ୍କୁଲର ପ୍ରତିଷ୍ଠା କଲେ ଯାହା ପରବର୍ତ୍ତୀ ସମୟରେ ପ୍ୟାରୀମୋହନ ଏକାଡେମୀରେ ପରିଣତ ହୋଇଥିଲା । ଉତ୍କଳରେ ଇତିହାସ ଲିଖନର ଅଭାବ ଦେଖି ସେ ପୁରାତନ ରାଜକୀୟ ନଥି ଓ ମାଦଳା ପାଞ୍ଜି ଆଦି ଉପରେ ଗବେଷଣା କରି ଗୋଟିଏ ଓଡ଼ିଆ ଇତିହାସ ସଂକଳନ କରିଥିଲେ । ଜୀବନୀ ପ୍ରାରମ୍ଭିକ ଜୀବନ ସେ ଏକ ଉପନିବେଶୀୟ ବଙ୍ଗାଳୀ ବ୍ରାହ୍ମଣ ପରିବାରରେ କଟକ ଜିଲ୍ଲା କୁଆଁପାଳ ନିକଟରେ ଥିବା ପଶୁଲୁଣ୍ଡା ଗ୍ରାମରେ ଜନ୍ମ ଗ୍ରହଣ କରିଥିଲେ । କର୍ମ ଜୀବନ ଉତ୍କଳ ପୁତ୍ର ସମ୍ବାଦପତ୍ରରେ ସେ ଜୋତାର ଦରଖାସ୍ତ ନାମକ ଲେଖାଟିଏ ପ୍ରକାଶ କରିଥିଲେ । ଏହାର ପ୍ରତ୍ୟକ୍ଷ ଅର୍ଥ ଥିଲା ଯେ ତତ୍କାଳୀନ କଟକ ନଗର ପରିଚାଳନା ଅଧିକାରୀ ନଗରକୁ ନିର୍ମଳ ରଖିବାରେ ଅସମର୍ଥ ହୋଇଛନ୍ତି । ଏହାଦ୍ୱାରା ସେ ସ୍ଥାନୀୟ ମାଜିଷ୍ଟ୍ରେଟଙ୍କ କ୍ରୋଧର ଶିକାର ହେଲେ । ମାଜିଷ୍ଟ୍ରେଟ ତାଙ୍କୁ ସ୍କୁଲରୁ ବହିସ୍କାର କରିବାପାଇଁ ପ୍ରଧାନ ଶିକ୍ଷକ ଚଣ୍ଡୀ ଚରଣ ବନ୍ଦୋପାଧ୍ୟାୟଙ୍କୁ ନିର୍ଦ୍ଦେଶ ଦେଲେ । ପ୍ୟାରୀମୋହନ ମାଜିଷ୍ଟ୍ରେଟଙ୍କୁ ଭୁଲ ନ ମାଗି କମିଶନର ସାହେବଙ୍କୁ ଭେଟିବା ଲାଗି ବାହାରିପଡ଼ିଥିଲେ । ତା ପରେ ସେ କଟକରେ ଏକ ବେସରକାରୀ ସ୍କୁଲର ପ୍ରତିଷ୍ଠା କଲେ । ସେତେବେଳେ ସେ ମାସକୁ ୨୫ ଟଙ୍କା ରୋଜଗାର କରୁଥିଲେ । ନିଜର ଗୁଜୁରାଣ ମେଣ୍ଟିବା ଭଳି ରାଶି ରଖି ବାକି ସବୁ ଅର୍ଥ ସେ ଏହି ଅନୁଷ୍ଠାନକୁ ଦାନ କରୁଥିଲେ । ମଧୁସୂଦନ ରାଓଙ୍କ ସହ ମିଶି ଏହି ସ୍କୁଲର ଉନ୍ନତି ପାଇଁ ସେ ପ୍ରତ୍ୟକ୍ଷ ଭାବରେ ଧନୀ ଲୋକମାନଙ୍କଠାରୁ ଅର୍ଥ ଯୋଗାଡ଼ କରିବାରେ ଲାଗି ପଡ଼ିଥିଲେ । ଡମପଡ଼ା ରାଜାଙ୍କ ପାଖରେ ମ୍ୟାନେଜରର କାମ କରିବାଯାକେ ସେ ଏହି ସ୍କୁଲକୁ ତଦାରଖ କରୁଥିଲେ । ସ୍କୁଲଟି ତାଙ୍କରି ନାମରେ ନାମିତ ହୋଇ ପ୍ୟାରୀମୋହନ ଏକାଡେମୀ ନାମରେ ଜଣାଶୁଣା ।
ଟମାଟୋ ଚଟଣୀ ଏକ ପ୍ରକାର ଚଟଣୀ । ଏଥିରେ ଟମାଟୋକୁ ମୂଖ୍ୟ ଉପାଦାନ ରୁପରେ ବ୍ୟବ‌ହାର କରାଯାଏ । ଟମାଟୋ କଟା, ଟମାଟୋ ଚକଟା ସ‌ହିତ ଅନ୍ୟ ଉପାଦାନ ଯଥା ପିଆଜ, ଅଦା , ରସୁଣ, ଚିନି, ଲୁଣ, ଲଙ୍କା,ଭିନେଗାର ଏବଂ ଅନ୍ୟାନ୍ୟ ମସଲା ବ୍ୟବ‌ହାର କରାଯାଏ । ଏହା ନାଲି କିମ୍ବା ସବୁଗ ଟମାଟୋରୁ ମଧ୍ୟ ପ୍ରସ୍ତୁତ କରାଯାଇ ପାରିବ । ଏହାକୁ ତିଆରି ହେବା ପରେ ତୁରନ୍ତ ତାଜା ଭାବରେ ଖାଇପାରିବା କିମ୍ବା କୌଣସି ବୋତଲ କିମ୍ବା ପାତ୍ରରେ ରଖି ପରେ ମଧ୍ୟ ଖାଇପାରିବା । ଟମାଟୋ ଚଟଣୀର ସ୍ୱାଦ ଭଲ ହୋଇଥାଏ ଯେହେତୁ ଏହାକୁ ଏକ ପାତ୍ରେରେ ରଖାଯାଏ ଏବଂ ପାତ୍ରେ ରହିବା ପରେ ସେଥିରେ ସମସ୍ତ ଉପାଦାନ ପରସ୍ପର ସ‌ହିତ ଭଲ ଭାବରେ ମିଶି ଏକ ନୂତନ ସ୍ୱାଦ ହୋଇଥାଏ । ବ୍ୟବହାର ଟମାଟୋ ଚଟଣୀର ବ୍ୟବହାର ଅସଂଖ୍ୟ ଖାଦ୍ୟପଦାର୍ଥ ଓ ବ୍ୟଞ୍ଜନ ଯଥା; କବାବ, ସ୍ୟାଣ୍ଡୱିଚ, ବର୍ଗର ଓ ମାଂସ ସହିତ ଖିଆଯାଏ ।
ପ୍ରେମୀ ନମ୍ବର ୱାନ୍ ୨୦୦୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସଞ୍ଜୟ ନାୟକ  (ଟୁଟୁ) ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ  । ରଣଜିତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ରଚନା କରିଥିଲେ । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ସ୍ୱରୂପ ନାୟକ ଏହି କଥାଟିର ସ୍ୱର ସଂଯୋଜନା କରିଥିଲେ । ଭବାନୀ ପ୍ରସାଦ ଏହି କଥାଚିତ୍ରଟିର ସହ-ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଓ କୋଏଲ ମଲ୍ଲିକ । ଉତ୍ତମ ମହାନ୍ତି, ବିଜୟ ମହାନ୍ତି, ଅପରାଜିତା ମହାନ୍ତି, ଗ୍ଲୋରିଆ ମହାନ୍ତି, ଜୟୀରାମ ସାମଲ, ଶ୍ୟାମଳେନ୍ଦୁ, କାନ୍ତା ସିଂହ, ମନୁ ପତି, ଚକ୍ରଧର ସାହୁ, ରାହୁଲ ଦେବ, ଦେବୁ ବୋଷ, ସରୋଜ ଦାସ, ସାହେବ ସିଂହ, ହରିହର ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୦୫ ମସିହାର ଜୁନ ୧୨ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟି ଉଭୟ ଓଡ଼ିଆ ଓ ବଙ୍ଗଳା ଭାଷାରେ ମୁକ୍ତିଲାଭ କରିଥିଲା । ଅଭିନୟ ଅନୁଭବ ମହାନ୍ତି କୋଏଲ ମଲ୍ଲିକ ଉତ୍ତମ ମହାନ୍ତି ବିଜୟ ମହାନ୍ତି ଅପରାଜିତା ମହାନ୍ତି ଗ୍ଲୋରିଆ ମହାନ୍ତି ଜୟୀରାମ ସାମଲ ଶ୍ୟାମଳେନ୍ଦୁ କାନ୍ତା ସିଂହ ମନୁ ପତି ଚକ୍ରଧର ସାହୁ ଦେବୁ ବୋଷ ସରୋଜ ଦାସ ସାହେବ ସିଂହ ହରିହର ମହାପାତ୍ର କୁଲିଆ ଚାନ୍ଦିନୀ ରାହୁଲ ଦେବ କାହାଣୀ ଗୀତ ଏବଂ ସଙ୍ଗୀତ ସ୍ୱରୂପ ନାୟକ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ । ଇରା ମହାନ୍ତି, ତପୁ ମିଶ୍ର, ଟି. ସୌରୀ, କୁମାର ବାପି, ସ୍ୱରୂପ ନାୟକ, ଉଦିତ ନାରାୟଣ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କ୍ୟାଟ୍ରିନା କୈଫ  କ୍ୟାଟ୍ରିନା ଟର୍‌କ୍ୟୁଟି ଜନ୍ମ-୧୬ ଜୁଲାଇ ୧୯୮୩  ଜଣେ ବ୍ରିଟିଶ୍। ସେ ଜଣେ ଚ୍ଚଳଚ୍ଚିତ୍ର ଅଭିନେତ୍ରୀ ଓ ମଡେଲ୍। ମୂଖ୍ୟତଃ ସେ ହିନ୍ଦୀ ଚ୍ଚଳଚ୍ଚିତ୍ରରୁ ଜଣାଶୁଣା। କ୍ୟାଟ୍ରିନା ମାଲାୟାଲାମ୍ ଓ ତେଲୁଗୁ ଚ୍ଚଳଚ୍ଚିତ୍ର ମଧ୍ୟ କରିଛନ୍ତି। ବଲିଉଡ୍‌ର ସେ ଜଣେ ଉଚ୍ଚ ବେତନ ପ୍ରାପ୍ତ ଅଭିନେତ୍ରୀ ଏବଂ ଭାରତର ଅନ୍ୟ ସେଲିବ୍ରିଟିମାନଙ୍କ ମଧ୍ୟରୁ ସେ ଗଣପ୍ରତିନିଧିଦ୍ୱାରା ଜଣେ ଅତ୍ୟାକର୍ଷଣୀୟ ସେଲିବ୍ରିଟି ଅଟନ୍ତି। ହଂକଂଙ୍ଗରେ ତାଙ୍କ ଜନ୍ମ, କୈଫ୍ ଓ ତାଙ୍କ ପରିବାର ଲଣ୍ଡନ ଯିବା ପୂର୍ବରୁ ଅନେକ ଦେଶରେ ରହି ସାରିଥିଲେ।ତରୁଣୀ ଥିବା ଅବସ୍ଥାରେ ସେ ପ୍ରଥମେ ମଡେଲିଂରେ ପାଦ ଦେଇଥିଲେ ଓ ପରେ ସେ ଏଥିରେ ନିଜର ଭବିଷ୍ୟତ ଗଢିଥିଲେ। ଲଣ୍ଡନର ଏକ ଫ୍ୟାସନ୍ ସୋ 'ରେ ଚ୍ଚଳଚ୍ଚିତ୍ର ପ୍ରଯୋଜକ କାଇଜାଡ୍ ଗଷ୍ଟାଡ୍ କୈଫ୍ ‌ଙ୍କୁ ଦେଖି ତାଙ୍କୁ ବୁମ୍ (୨୦୦୩) ଚ୍ଚଳଚ୍ଚିତ୍ରରେ ଏକ ଚରିତ୍ର ଦେବା ପାଇଁ ନିଷ୍ପତ୍ତି ନେଲେ ।କିନ୍ତୁ ଏହି ଚ୍ଚଳଚ୍ଚିତ୍ର ଆର୍ଥିକ କ୍ଷେତ୍ରରେ ଅସଫଳ ହୋଇଥିଲା।ଭାରତରେ ଚ୍ଚଳଚ୍ଚିତ୍ର କରୁଥିବା ସମୟରେ, ମଡେଲିଂ କରି ଏକ ସଫଳ ମଡେଲ୍ ରୂପେ ନିଜକୁ ପ୍ରତିଷ୍ଠିତ କରିପାରିଥିଲେ ।କ୍ୟାଟ୍ରିନା ଭଲରେ ହିନ୍ଦୀ କହିପାରୁନଥିବାରୁ ଚ୍ଚଳଚ୍ଚିତ୍ର ପ୍ରଯୋଜକମାନେ ତାଙ୍କ ପ୍ରତି ଦ୍ୱିଧାଗ୍ରସ୍ତ ହୋଇଥିଲେ। ତେଲୁଗୁ ଚ୍ଚଳଚ୍ଚିତ୍ର ମାଲିଶ୍ୱରୀ  (୨୦୦୪)ରେ ଅଭିନୟ କରିସାରିବା ପରେ ସେ ବଲିଉଡ୍‌ରେ କିଛି ରୋମାଞ୍ଚକ ଚ୍ଚଳଚ୍ଚିତ୍ର  "ମୈନେ ପ୍ୟାର୍ କ୍ୟୁଁ କିୟା"   (୨୦୦୫),  "ନମସ୍ତେ ଲଣ୍ଡନ୍"   (୨୦୦୭) କରି ଆର୍ଥିକ ସଫଳତା ଅର୍ଜନ କରିଥିଲେ । ୨୦୦୯ ମସିହାରେ ଚ୍ଚଳଚ୍ଚିତ୍ର ନ୍ୟୁୟର୍କରେ କ୍ୟାଟ୍ରିନାଙ୍କ ଅଭିନୟ ବେଶ୍ ଭଲ ଥିଲା ତେଣୁ ସେ ଫିଲ୍ମ ଫେୟାର ଆୱାର୍ଡ ଫର୍ ବେଷ୍ଟ୍ ଆକଟ୍ରେସ୍ ପାଇଁ ମନୋନୀତ ହୋଇଥିଲେ। ଅଜବ ପ୍ରେମ୍ କି ଗଜବ୍ କାହାନୀ  (୨୦୦୯), ରାଜ୍‌ନୀତି  (୨୦୧୦), ଜିନ୍ଦେଗୀ ନା ମିଲେଗି ଦୋ ବାରା  (୨୦୧୧)ରେ ସେ ଅଭିନୟ କରିବା ପରେ ମେରେ ବ୍ରଦର୍ କି ଦୁଲ୍‌ହନ୍  (୨୦୧୩) ପାଇଁ ଦ୍ୱିତୀୟ ଥର ଫିଲ୍ମ ଫେୟାର ଆୱାର୍ଡ ଫର୍ ବେଷ୍ଟ୍ ଆକଟ୍ରେସ୍ ପାଇଁ କ୍ୟାଟ୍ରିନା ମନୋନୀତ ହୋଇଥିଲେ । ତାଙ୍କର ଉଭୟ ଏକ୍ ଥା ଟାଇଗର୍ (୨୦୧୨) ଓ ଧୁମ୍ ଥ୍ରୀ (୨୦୧୩) ଚ୍ଚଳଚ୍ଚିତ୍ର ବଲିଉଡ୍ ଚ୍ଚଳଚ୍ଚିତ୍ର ମାନଙ୍କରେ ଶ୍ରେଷ୍ଠ ସ୍ଥାନ ଗ୍ରହଣ କରିଥିଲା । ସମାଲୋଚକମାନଙ୍କ ବିଭିନ୍ନ ସମାଲୋଚନା ସତ୍ତ୍ୱେ ମଧ୍ୟ ସେ ନିଜକୁ ହିନ୍ଦୀ ଚ୍ଚଳଚ୍ଚିତ୍ରର ଅର୍ଥନୈତିକ ବୃଦ୍ଧି କରୁଥିବା ସଫଳ ଅଭିନେତ୍ରୀ ରୂପେ ପରିଗଣିତ କରିପାରିଛନ୍ତି। ଅଭିନୟ କରିବା ସଙ୍ଗେ ସେ ତାଙ୍କ ମା 'ଙ୍କ ଅନାଥ ଆଶ୍ରମରେ ମଧ୍ୟ ଜଡୀତ ଥାଆନ୍ତି ଓ ଅନେକ ମଞ୍ଛ କାର୍ଯ୍ୟକ୍ରମରେ ଅଂଶଗ୍ରହଣ କରନ୍ତି। ପ୍ରାଥମିକ ଜୀବନ ଜୁଲାଇ ୧୬, ୧୯୮୩ ମସିହାରେ କ୍ୟାଟ୍ରିନା ହଂକଂଗରେ ଜନ୍ମ ଗ୍ରହଣ କରିଥିଲେ।
କ୍ଲୋଫାଜିମିନ  (ଇଂରାଜୀ ଭାଷାରେ , ବିକ୍ରୟ ନାମ ଲାମ୍ପ୍ରିନ/ ) ଏକ ଔଷଧ ଯାହା କୁଷ୍ଠ ରୋଗ ଚିକିତ୍ସା ନିମନ୍ତେ ରିଫାମ୍ପିସିନ ଓ ଡାପ୍‌ସୋନ୍ ସ‌ହିତ ଦିଆଯାଏ  । ଏହା ବିଶେଷତଃ ମଲ୍ଟିବ୍ୟାସିଲାରି  ଏମ‌ବି/   କୁଷ୍ଠ ଓ ଏରିଦେମା ନୋଡୋସମ ଲେପ୍ରୋସମ   ରୋଗରେ ବ୍ୟବ‌ହାର କରାଯାଏ । ଅନ୍ୟାନ୍ୟ ରୋଗମାନଙ୍କରେ ଏହାର ବ୍ୟବ‌ହାର ବିଷୟରେ ଯଥେଷ୍ଟ ପ୍ରମାଣ ମିଳୁନି । ଏହା ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା, ଗଲୁ, ଶୁଷ୍କ ଚର୍ମ ଓ ଚମର ରଙ୍ଗ ପରିବର୍ତ୍ତନ ଇତ୍ୟାଦି ଲକ୍ଷଣ ଦେଖାଯାଏ । ଆଉ ମଧ୍ୟ ଅଧିକ ରକ୍ତ ଶର୍କରା  , ସୂର୍ଯ୍ୟାଲୋକ ପ୍ରତି ସମ୍ବେଦନଶୀଳ ଓ ପରିପାକ ନଳୀର   ଆସ୍ତରଣ ଫୁଲିବା ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହାର ନିରାପତ୍ତା ବିଷୟ ସ୍ପଷ୍ଟ ନୁହେଁ । ଏହା ଏକ ପ୍ରକାର ଫିନାଜିନ ଡାଇ   ଓ ଡିଏନଏ   ତିଆରିରେ ବାଧା ସୃଷ୍ଟି କରେ । ସନ ୧୯୮୬ରେ ଏହା ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଚିକିତ୍ସାର କ୍ରୟ ମୂଲ୍ୟ ପ୍ରାୟ ୨୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟୀକ ଭିତ୍ତିରେ ମିଳେନି, କିନ୍ତୁ ୟୁସ ଡିପାର୍ଟମେଣ୍ଟ ଅଫ ହେଲ୍ଥ ଆଣ୍ଡ ହ୍ୟୁମାନ ସର୍ଭିସେସ   ସଂସ୍ଥାରେ ମିଳେ ।
ବ୍ରଜ କିଶୋର ପ୍ରଧାନ  (ଜନ୍ମ: ୭ ଜୁଲାଇ ୧୯୭୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ବ୍ରଜ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତୁ । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ତାଳଚେର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ, ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବ୍ରଜ କିଶୋର ପ୍ରଧାନ ୧୯୭୫ ମସିହାର ଜୁଲାଇ ମାସ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୂର୍ଣ୍ଣ ଚନ୍ଦ୍ର ପ୍ରଧାନ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ଇଣ୍ଟରମିଡିଏଟ୍ । ରାଜନୈତିକ ଜୀବନ ବ୍ରଜ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ବ୍ରଜନାଥ ମିଶ୍ର ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ଉତ୍ତର କେନ୍ଦ୍ରାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ବ୍ରଜନାଥ ମିଶ୍ର କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।
ଅଛନେରା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଆଗ୍ର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅଛନେରା ୨୭.୧୭୮୭ ଉତ୍ତର ଅକ୍ଷାଂଶ ଓ ୭୭.୭୫୭୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅଛନେରା ସହରର ମୋଟ ଜନସଂଖ୍ୟା ୧୯୯୭୪ ଅଟେ । ସେଥି ମଧ୍ୟରୁ ୫୩.୨୬% ଜଣ ପରୁଷ ହୋଇଥିବା ବେଳେ ୪୬.୭୪% ଜଣ ନାରୀ ଅଟନ୍ତି । ଅଛନେରାର ସାକ୍ଷରତା ହାର ୫୫.୭୯% ଅଟେ । ଏହା ଜାତୀୟ ହାରଠାରୁ ୯.୦୫% ପ୍ରତିଶତ କମ ଅଟେ । ସେଥିରୁ ୩୫.୦୪% ପ୍ରତିଶତ ପୁରୁଷ ଓ ୨୦.୭୫% ନାରୀ ଅଟନ୍ତି । ୧୬.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଅଛନେରାର ସରକାରୀ ଭାଷା ଅଟେ ।
ପିଙ୍ଗଳଶୀ ବ୍ରହ୍ମାନନ୍ଦ ଗଢ଼ବୀ  ୨୭ ଜୁଲାଇ ୧୯୧୪   ୩୧ ମଇ ୧୯୯୮  ଜଣେ ଭାରତୀୟ ଲୋକଗୀତ ଗାୟକ ତଥା ଗୁଜରାଟି ଭାଷାର ଲେଖକ ଥିଲେ । ଜୀବନୀ ୧୯୧୪ ମସିହାର ଜୁଲାଇ ୨୭ ତାରିଖରେ ବ୍ରିଟିଶ ଭାରତ ଅଧିନସ୍ଥ ଜୁନାଗଡ଼ ନିକଟରେ ଛତ୍ରଭା ଗ୍ରାମରେ ଜନ୍ମଗ୍ରହଣ କରିଥିଲେ ପିଙ୍ଗଳଶୀ । ସେ ମାତ୍ର ଅଳ୍ପକିଛି ଆନୁଷ୍ଠାନିକ ଶିକ୍ଷା ଗ୍ରହଣ କରିଥିଲେ । ସେ ଗୁଜରାଟି ଭାଷାର ବିଭିନ୍ନ ଧରଣର ଲୋକଗୀତ ରଚନା କରିଥିଲେ, ଯାହାକି ନିୟମିତ ଭାବରେ ଗୁଜରାଟି ଦୂରଦର୍ଶନ ଚେନାଲ୍ ଏବଂ ରେଡିଓ କାର୍ଯ୍ୟକ୍ରମ ଗୁଡ଼ିକରେ ସ୍ଥାନିତ ହେଉଥିଲା । ୧୯୯୮ ମସିହାର ମଇ ୩୧ ତାରିଖରେ ଗଜୁରାଟର ଜାମନଗରଠାରେ ୮୩ ବର୍ଷ ବୟସରେ ମୃତ୍ୟୁବରଣ କରିଥିଲେ ସେ । ପୁରସ୍କାର ଗୁଜରାଟି ଲୋକଗୀତରେ ତାଙ୍କର ଅବଦାନ ପାଇଁ ୧୯୯୦ ମସିହାରେ ଭାରତ ସରକାରଙ୍କଦ୍ୱାରା ତାଙ୍କୁ ସଙ୍ଗୀତ ନାଟକ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା ।
ବିରଂଚି କୁମାର ସାହୁ ଜଣେ ବିଶିଷ୍ଟ ସଂପାଦକ ଓ ସମାଲୋଚକ ଭାବେ ବେଶ୍ ପରିଚିତ । ବିଶେଷତଃ ସମାଲୋଚନା କ୍ଷେତ୍ରରେ ତାଙ୍କର ତୀକ୍ଷ୍ଣ ଅନ୍ତର୍ଦୃଷ୍ଟି, ଗଭୀର ଅବଲୋକନ ଓ ତତ୍ତ୍ୱନିଷ୍ଠ ଉପସ୍ଥାପନା ତାଙ୍କ ସ୍ୱତନ୍ତ୍ରତା ପ୍ରତିପଦନ କରିପାରିଛି । ସମକାଳୀନ ପତ୍ରପତ୍ରିକାରେ ତାଙ୍କର ବହୁ ଆଲୋଚନା ପ୍ରକାଶିତ ।
ଭୀମ ସିଂ  ( ୧୩ ନଭେମ୍ବର ୧୯୩୪ - ୨୧ ଅଗଷ୍ଟ ୨୦୧୦) ଓଡ଼ିଆ ନାଟକ , ଆକାଶବାଣୀ, ଦୂରଦର୍ଶନ ଓ କଥାଚିତ୍ର ଜଗତର ଜଣେ ଜଣାଶୁଣା ଅଭିନେତା  । ଅଭିନେତା ଓ ସହକାରୀ/ ସହଯୋଗୀ ନିର୍ଦ୍ଦେଶକ ଭାବେ ସେ ଓଡ଼ିଶାର ବିଶିଷ୍ଟ ନିର୍ଦ୍ଦେଶକ ନିତାଇ ପାଲିତଙ୍କ ସହ ବହୁ ଓଡ଼ିଆ କଥାଚିତ୍ରରେ କାମ କରିଥିଲେ । ଚିତ୍ରନାଟ୍ୟ, ସଂଳାପ ଲିଖନ କ୍ଷେତ୍ରରେ ସେ ବହୁତ ଫିଲ୍ମ ସହିତ ସଂଶ୍ଳିଷ୍ଟ ଥିଲେ । ଏତତ ବ୍ୟତୀତ ସେ ବହୁ ପ୍ରାମଣିକ   ଚଳଚ୍ଚିତ୍ର ପାଣ୍ଡୁଲିପି ଲେଖିବା ସହ ଓଡ଼ିଆ ନାଟକ, ସଂଗୀତ, ଭକ୍ତିକଥା, ଲୋକ ପରମ୍ପରା ସମ୍ପର୍କରେ ବହୁ ଉଚ୍ଚକୋଟିର ପ୍ରବନ୍ଧ ମାନ ଲେଖିଛନ୍ତି । ୨୦୦୮ରେ ତାଙ୍କ ସଂକଳିତ  "ଓଡ଼ିଆ ଚଳଚ୍ଚିତ୍ରର ଅଜ୍ଞାତ ଅଧ୍ୟାୟ"  ଓଡ଼ିଆ ସିନେମା ବିଶେଷ କରି ପୁରୁଣା ସିନେମାର ଏକ ଜ୍ଞାନକୋଷ । ୩୦୦ରୁ ଉର୍ଦ୍ଧ ନାଟକରେ ଅଭିନୟ କରିଥିବା ଭୀମ ସିଂ, ୧୩ ବର୍ଷ ବୟସରେ ପ୍ରଥମେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ କିଛି ଓଡ଼ିଆ ସିନେମା ହେଲା ମଲାଜହ୍ନ, ମାଟିର ମଣିଷ, କିଏ କାହାର, ବନ୍ଧନ, ଧରିତ୍ରୀ, କୃଷ୍ଣ ସୁଦାମା, ମନ ଆକାଶ, ବନ୍ଧୁ ମହାନ୍ତି, ରଘୁ ଅରକ୍ଷିତ, ନିର୍ବାଚନ, ଭାଗ୍ୟ ହାତେ ଡୋରି, ଜୀବନସାଥୀ ଓ ସତ କହିବାକୁ କିଆଁ ଡରିବି ।